cyanic-selkie/wikianc huggingface dataset:
അസമിലെ ജില്ലകളുടെ പട്ടിക
ചരിത്രം
2022 ഡിസംബർ 31-ന് അസം കാബിനറ്റ് നാല് പുതിയ ജില്ലകളെ നിലവിലുള്ള നാല് ജില്ലകളുമായി ലയിപ്പിക്കാൻ തീരുമാനിച്ചു. ഈ ജില്ലകൾ ആയിരുന്നു,
ജില്ലകൾ
31 ജില്ലകളുടെ പ്രദേശങ്ങളും ജനസംഖ്യയും ചുവടെ നൽകിയിരിക്കുന്നു:
പുറംകണ്ണികൾ
വർഗ്ഗം:ഇന്ത്യയിലെ ജില്ലകളുടെ പട്ടികകൾ വർഗ്ഗം:ആസാമിലെ ജില്ലകൾ വർഗ്ഗം:Pages with unreviewed translations
മാന്ത്രികപ്പൂച്ച
വൈക്കം മുഹമ്മദ് ബഷീർ രചിച്ച ലഘുനോവലാണ് മാന്ത്രികപ്പൂച്ച. 1968 ലാണ് ഈ കൃതി പ്രസിദ്ധപ്പെടുത്തിയത്. ബേപ്പൂരിലുള്ള വീട്ടിൽ വച്ചാണ് ഈ കൃതി അദ്ദേഹം രചിച്ചത്. ബഷീറിന്റെ വീട്ടിലെത്തിച്ചേർന്ന ഒരു പൂച്ചയെ ചുറ്റിപ്പറ്റിയാണ് കഥ വികസിക്കുന്നത്. ഈ പൂച്ചയും ബഷീറിന്റെ അയൽക്കാരും തമ്മിലുള്ള വിവിധ ബന്ധങ്ങളും ആണ് കഥാതന്തു. പൂച്ച ആ നാട്ടിലുള്ളവരുടെ ഒരു വിശ്വാസം സംരക്ഷിക്കാൻ നിമിത്തമാവുന്നതാണ് കഥ. ആ കാലത്ത് സമൂഹത്തിൽ നിന്നിരുന്ന വിവിധ അനാചാരങ്ങളെ നർമ്മത്തിൽ പൊതിഞ്ഞ രൂക്ഷ വിമർശനം നടത്താൻ ബഷീർ ഈ കഥ ഉപയോഗപ്പെടുത്തിയിരിക്കുന്നു.
ജയകൃഷ്ണൻ
ജയകൃഷ്ണൻ (ജനനം: ഏപ്രിൽ 11, 1974) പ്രധാനമായി മലയാള സിനിമകളിൽ പ്രവർത്തിക്കുന്ന ഒരു ഇന്ത്യൻ ചലച്ചിത്ര, ടെലിവിഷൻ അഭിനേതാവാണ്.
കലാജീവിതം
അഭിനയത്തോടുള്ള താത്പര്യം കാരണം നാട്ടിലുള്ള ആർട്സ് ക്ലബുകളിലെ നാടകങ്ങളിൽ അഭിനയിച്ചുകൊണ്ടാണ് ജയകൃഷ്ണൻ തന്റെ കലാജീവിതത്തിന് തുടക്കമിടുന്നത്. . ദൂരദർശനിൽ ഡോക്യുമെന്ററികൾക്ക് ശബ്ദം കൊടുത്തുകൊണ്ടാണ് ടെലിവിഷൻ രംഗത്ത് ആരംഭം കുറിച്ചു. സൂര്യ ടെലിവിഷനിൽ ടോപ്പ് 5 മൂവീസ് എന്ന ടെലിവിഷൻ പരിപാടിയുടെ അവതാരകനായി ഹ്രസ്വകാലം പ്രവർത്തിച്ചിരുന്നു. ഏഷ്യാനെറ്റ് ചാനലിൽ ബിസിനസ്സ് ടൈം എന്ന വാണിജ്യ വാർത്താധിഷ്ഠിത പരിപാടി അദ്ദേഹം അവതരിപ്പിച്ചിട്ടുണ്ട്.
1997 ൽ നിനവുകൾ നോവുകൾ എന്ന പരമ്പരയിലൂടെ ഛായാഗ്രാഹകനും സംവിധായകനുമായ സണ്ണി ജോസഫാണ് ഒരു അഭിനേതാവായി അദ്ദേഹത്തെ മിനിസ്ക്രീനിൽ അവതരിപ്പിച്ചത്. അമ്മ എന്ന പരമ്പരയിലെ ജഗൻ, സൂര്യകാന്തി എന്ന പരമ്പരയിലെ ദത്തൻ, താലി എന്ന പരമ്പരയിലെ കേശു എന്നിവ ജയകൃഷ്ണൻ അഭിനയിച്ച ശ്രദ്ധേയമായ കഥാപാത്രങ്ങൾ ആയിരുന്നു. മഴവിൽ മനോരമയിലെ സി.ബി.ഐ ഡയറി എന്ന പരമ്പര പ്രേക്ഷകശ്രദ്ധ പിടിച്ചുപറ്റിയിരുന്നു.
തെലുങ്ക്, തമിഴ് തുടങ്ങിയ പ്രാദേശിക ഭാഷകളിലെ മെഗാ പരമ്പരകളിലും ജയകൃഷ്ണൻ അഭിനയിച്ചിട്ടുണ്ട്. താലി, മഴയറിയാതെ, കാവ്യാഞ്ജലി, കസ്തൂരി (തമിഴ്), അഭിരാമി (തമിഴ്) എന്നിവയാണ് അദ്ദേഹം വേഷമിട്ട ശ്രദ്ധേയങ്ങളായ പരമ്പരകൾ. . തന്റെ അഭിനയജീവിതത്തിൽ നിരവധി കഥാപാത്രങ്ങളെ അദ്ദേഹം അവതരിപ്പിച്ചിട്ടുണ്ട്.
രാഷ്ട്രീയം
ജയകൃഷ്ണൻ അറിയപ്പെടുന്ന സി.പി.എം സഹയാത്രികനാണ്. സി.പി.എം തിരഞ്ഞെടുപ്പ് പ്രചാരണവേദികളിൽ സജീവസാന്നിധ്യവും ആണ്. 2021ലെ നിയമസഭ തിരഞ്ഞെടുപ്പിൽ സി.പി.എം സ്ഥാനാർത്ഥിയായി അദ്ദേഹം മത്സരിക്കുമെന്ന് അഭ്യൂഹങ്ങൾ പരന്നിരുന്നെങ്കിലും അദ്ദേഹം മത്സരിച്ചില്ല. പിണറായി വിജയനുമായി ജയകൃഷ്ണൻ അടുത്ത സൗഹൃദം സൂക്ഷിക്കുന്നു.
അവലംബം
വർഗ്ഗം:മലയാളം ടെലിവിഷൻ അവതാരകർ വർഗ്ഗം: മലയാള ടെലിവിഷൻ നടന്മാർ വർഗ്ഗം: മലയാളചലച്ചിത്രനടന്മാർ
ജോഷ്ന ചിന്നപ്പ
ഇന്ത്യൻ സ്ക്വാഷ് താരവും കോമൺവെൽത്ത് ഗെയിംസ് സ്വർണ മെഡൽ ജേതാവുമാമ് ജോഷ്ന ചിന്നപ്പ (ജനനം 1986).
ജീവിതരേഖ
1986 സെപ്റ്റംബർ 15ന് ചെന്നൈയിൽ ജനിച്ചു. അണ്ടർ 19 വിഭാഗത്തിൽ ബ്രിട്ടീഷ് സ്ക്വാഷ് ചാമ്പ്യൻഷിപ്പ് വിജയിക്കുന്ന ആദ്യ താരമാണ് ജോഷ്ന. ലോക റാങ്കിങ്ങിൽ 2014ൽ 19ആം സ്ഥാനത്ത് എത്തിയിരുന്നു. മാൽക്കം വിൽസ്ട്രോപ്പ് ആണ് കോച്ച്. 2014ലെ കോമൺവെൽത്ത് ഗെയിംസിൽ ദീപിക പള്ളിക്കലിനോടൊപ്പം സ്ക്വാഷ് ഡബിൾസിൽ സ്വർണമെഡൽ നേടിയിരുന്നു.
വിജയിച്ച ടൂർണമെന്റുകൾ
2012 മേയിൽ, ജോഷ്ന ഇംഗ്ലണ്ടിന്റെ സാര ജെയ്ൻ പെരിയെ തോൽപ്പിച്ച് ചെന്നൈ ഓപ്പൺ നേടി.
പുറം കണ്ണികൾ
വർഗ്ഗം:1986-ൽ ജനിച്ചവർ വർഗ്ഗം:സെപ്റ്റംബർ 15-ന് ജനിച്ചവർ വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:സ്ക്വോഷ് കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ
രജത് സെൻ
ചിറ്റഗോങ് ആയുധപ്പുര ആക്രമണക്കേസിൽ ചേർന്ന ബംഗാളി വിപ്ലവകാരിയായിരുന്നു രജത്കുമാർ സെൻ(1913 - 6 മെയ്, 1930). ബ്രിട്ടീഷ് പോലീസുമായി കലാർപോളിലെ ഏറ്റുമുട്ടലിൽ അദ്ദേഹം അന്തരിച്ചു.
വിപ്ലവ പ്രവർത്തനങ്ങൾ
1913 ൽ ബ്രിട്ടീഷ് ഇന്ത്യയിലാണ്‌ രജത് സെൻ ജനിച്ചത്. ചിറ്റഗോംഗിലെ ഫെരിഗിബസാർ സ്വദേശിയാണ്. രഞ്ജൻ ലാലായിരുന്നു പിതാവ്. ബ്രിട്ടീഷ് ഭരണത്തിനെതിരായി വിപ്ലവ രാഷ്ട്രീയത്തിൽ ചേർന്ന അദ്ദേഹം, മധ്യകാല ക്ലാസിൽ പഠനം നടത്തി. മാസ്റ്റേർദ സൂര്യ സെൻയുടെ നേതൃത്വത്തിൽ ചിറ്റഗോംഗ് മുന്നേറ്റത്തിൽ സജീവ പങ്കാളിത്തം വഹിച്ചു. മാസ്റ്റർദയുടെ ഇന്ത്യൻ റിപബ്ലിക്കൻ ആർമിയിൽ അംഗമായിരുന്ന അദ്ദേഹം 1930 ഏപ്രിൽ 18 ന് ആർമോറിയാ റെയ്ഡിൽ പങ്കെടുക്കുകയും, 1930 ഏപ്രിൽ 22 ന് ജലാലാബാദ് കുന്നിൽ ഒരു സായുധ ഏറ്റുമുട്ടലിൽ പങ്കെടുക്കുകയും ചെയ്തു. പോലീസും സൈനിക നിരീക്ഷണവും വിജയകരമാക്കിയതിനെത്തുടർന്ന് സഖാക്കൾ ഗ്രാമത്തിലേക്ക് ഒളിതാവളങ്ങൾ കണ്ടെത്തി.
മരണം
1930 മേയ് 6-ന് പോലീസ് അവരെ പിന്തുടർന്നു. കർണഫുലി നദിക്കരയിൽ ഗ്രാമത്തിലെ രഹസ്യാന്വേഷണ സംഘം സ്വദേശേശ്വരൻ റേ, ദേബ ഗുപ്ത, മോനരഞ്ജൻ സെൻ എന്നിവരോടൊപ്പം രഹസ്യമായി ഒരു ഗ്രാമത്തിൽ അഭയം തേടി. കലാർപോളിലെ ഒരു മുളകൊണ്ട് അവർ രക്ഷപ്പെടാൻ ശ്രമിച്ചു. പോലീസ് എത്തിയപ്പോഴേക്കും തീ പടർന്നു പിടിക്കുകയായിരുന്നു.രജത് സെൻ, ദേബ ഗുപ്ത, മനോരഞ്ചൻ ദാസ് എന്നിവർ മരിച്ചു.നാലാമൻ സ്വദേഷ് പോലീസ് കസ്റ്റഡിയിൽ മരിച്ചുref>.
രിഫാഇയ്യ
ഇസ്ലാമിലെ ആധ്യാത്മിക വാദികളായ സൂഫികളുടെ സാധക മാർഗ്ഗങ്ങളിൽ പ്രമുഖമായ സരണിയാണ് രിഫാഇയ്യ. ഇറാഖിലെ വാസിഥിൽ ജീവിച്ചിരുന്ന പ്രമുഖ സൂഫി നേതാവ് ശൈഖ് അഹമ്മദ് അൽ രിഫായി (1119-1182) ആണ് രിഫാഇയ്യ സരണി സ്ഥാപകൻ. ലോകത്തേറെ പ്രചാരമുള്ള പ്രധാന സൂഫി സരണികളിലൊന്നായാണ് രിഫാഇയ്യ ത്വരീഖത്ത് വിലയിരുത്തപ്പെടുന്നത്. ഇറാഖ്, ഈജിപ്ത്, തുർക്കി സിറിയ, മധേഷ്യ ദക്ഷിണേഷ്യ എന്നിവിടങ്ങളിൽ ഏറെ പ്രചാരമുള്ള മാർഗ്ഗമാണ്. ഇന്ത്യയിൽ കേരളം, തമിഴ്നാട്, കര്ണാടക, ഹൈദരാബാദ് എന്നിവിടങ്ങളിലും ഈ സരണി പ്രചാരം നേടിയിരുന്നു. രിഫാഇയ്യ സൂഫി യോഗികൾ ഇസ്ലാമിക മത പ്രചാരണം ലക്ഷ്യമാക്കി ഇവിടങ്ങളിൽ എത്തുകയും അത് വഴി പ്രചാരം സിദ്ധിക്കുകയുമായിരുന്നു. കണ്ണൂരിലെ ശൈഖ് മുഹമ്മദ് ഖാസിം രിഫാഇ, കളമശ്ശേരിയിലെ ശൈഖ് സയ്യിദ്  ഹാമിദ് രിഫാഇ,  കോഴിക്കോട് ശൈഖ് റാഫി രിഫാഇ എന്നിവർ കേരളത്തിലെ രിഫാഇയ്യ  സന്യാസികളിൽ  പ്രമുഖരാണ്.
രിഫാഇ ആചാര്യരെ പ്രകീർത്തിച്ചുള്ള  പക്ഷിപ്പാട്ട്,  മാലപ്പാട്ട് എന്നിവ  അറബിയിലും, അറബി മലയാള ഭാഷകളിലും കേരളത്തിൽ പ്രചാരത്തിലുണ്ട്. രിഫാഇയ്യ സൂഫികളുടെ അനുഷ്ഠാനമായ രിഫാഇയ്യ റാത്തീബ് എന്ന കുത്ത് റാത്തീബ് ആദ്യകാലങ്ങളിൽ കേരള മുസ്ലിം ഭവനങ്ങളിലെ ഒഴിച്ച് കൂടാനാവാത്ത കർമ്മങ്ങളിലൊന്നായിരുന്നു. എന്നാൽ ഇത്തരം ആചാരങ്ങൾ കാലക്രമേണ മലയാള കരയിൽ നാമമാത്രമായി മാറി. സൂഫികളുടെ അഭാവം മൂലമാണ്  രിഫാഇയ്യ അനുഷ്‌ഠാനങ്ങൾ അന്യം നിൽക്കാൻ കാരണമെന്ന് പറയാറുണ്ടെങ്കിലും തൊള്ളായിരത്തി നാൽപതുകൾക്കു ശേഷം കേരളത്തിൽ രൂപം പൂണ്ട പുരോഗമന മുസ്ലിം സംഘടനകളുടെ എതിർപ്പും ബോധവൽക്കരണവുമാണ് ഇത്തരം കാര്യങ്ങൾക്കു പ്രചാരം കുറയാനുള്ള യഥാർത്ഥ കാരണമായി കരുതപ്പെടുന്നത്.
അവലംബം
വർഗ്ഗം:സൂഫിമാർഗ്ഗം
സൻഗയ് ദേശീയോദ്യാനം
ഇക്വഡോർ പ്രവിശ്യകളായ മോറോണ സാന്റിയാഗോ, ഷിമ്പൊറാസൊ, തുൻഖുറാഹ് എന്നിവിടങ്ങളിൽ സ്ഥിതിചെയ്യുന്ന ദേശീയോദ്യാനമാണ് സൻഗയ് ദേശീയോദ്യാനം (Sangay National Park) (സ്പാനിഷ്‌: Parque Nacional Sangay). ഈ ദേശീയോദ്യാനത്തിൽ  provinces of Ecuador. The park contains two active volcanoes  ഈ ദേശീയോദ്യാനത്തിൽ തുൻഖുറാഹ്, സൻഗയ് എന്നീ രണ്ട് സജീവമായ അഗ്നിപർവ്വതങ്ങളും, എൽ അൽടർ എന്ന സജീവമല്ലാത്ത അഗ്നിപർവ്വതവും ഉണ്ട്. ഇവിടത്തെ പരിസ്ഥിതിവ്യവസ്ഥ ഉഷ്ണമേഖലാ മഴക്കാടുകളിൽ നിന്ന് ഹിമാനിവരെ മാറുന്നതാണ്.
1983 മുതൽ ഈ ദേശീയോദ്യാനം യുനെസ്കോയുടെ ലോക പൈതൃക പട്ടികയിൽ ഉൾപ്പെടുത്തിയിട്ടുണ്ട്. 1992ൽ അപകടം നേരിടുന്ന ലോക പൈതൃകങ്ങളുടെ പട്ടികയിൽ ഉൾപ്പെട്ടു. 2005 ൽ യുനെസ്കോയുടെ അപകട ഭീഷണി നേരിടുന്ന പ്രദേശങ്ങളുടെ പട്ടികയിൽ നിന്ന് ഇത് നീക്കം ചെയ്യപ്പെട്ടു.
ജന്തുജാലം
ആന്തിസ് പർവ്വതനിരയിലെ അപൂർവ്വയിനം ജീവികളുടെ ഒരു സങ്കേതമാണ് ഈ ദേശീയോദ്യാനം. ഏകദേശം 300-400 തരം പക്ഷികൾ ഇവിടെയുണ്ട്.
ഇൻ്റർനാഷണൽ കോഡ് ഓഫ് നോമൺക്ലേച്യർ ഫോർ കൾട്ടിവേറ്റഡ് പ്ലാന്റ്സ്
ഇൻറർനാഷണൽ കോഡ് ഓഫ് നോമൺക്ലേച്യർ ഫോർ കൾട്ടിവേറ്റഡ് പ്ലാന്റ്സ് (ICNCP) കൾട്ടിവേറ്റഡ് പ്ലാന്റ് കോഡ് എന്നും അറിയപ്പെടുന്നു. നിയമങ്ങളും ചട്ടങ്ങളും അനുസരിച്ച് കൾട്ടിജൻ സസ്യങ്ങളെ മാനുഷികപ്രവർത്തനങ്ങൾക്കനുസരിച്ച് സസ്യങ്ങളുടെ ഉത്ഭവങ്ങളുടെ അടിസ്ഥാനത്തിൽ തെരഞ്ഞെടുത്ത് പേരു നൽകുന്ന വഴികാട്ടിയാണിത്. കൾട്ടിവർ, കൾട്ടിവർ ഗ്രൂപ്പുകൾ, ഗ്രെസ്സെസ് തുടങ്ങിയ കൾട്ടിജൻ സസ്യങ്ങൾ ഐ.സി.എൻ.സി.പി.യുടെ പരിധിയിൽപ്പെടുന്നു.
പുറം കണ്ണികൾ
വർഗ്ഗം:സസ്യവർഗ്ഗീകരണം
ഖുബ്ബതു ഇമാം ശാഫിഈ
ഇസ്ലാമിക കർമ്മ ശാസ്ത്ര പണ്ഡിതനും മുസ്ലിം ആത്മീയ ജ്ഞാനി യുമായ ഇമാം ശാഫിഈ യോടുള്ള ബഹുമാന പുരസ്കരമായി ഈജിപ്തിലെ കൈറോ യിൽ  സുൽത്താൻ സ്വലാഹുദ്ദീൻ  അയ്യൂബി ഇമാമിൻറെ  മഖാമിൻറെ (കല്ലറയുടെ)  മുകളിൽ ഖുബ്ബ രൂപത്തിൽ പണിത കുടീരമാണ്  ഖുബ്ബതു ഇമാം ശാഫിഈ. മഖ്ബറയോടനുബന്ധിച്ചു ശാഫിഈ കർമശാസ്ത്രം പഠിപ്പിക്കുന്ന ഒരു മദ്രസ്സയും സലാഹുദ്ദീൻ രൂപകൽപ്പന ചെയ്തിരുന്നു. അത് പിന്നീട് മസ്ജിദുശ്ശാഫിഈ എന്ന പേരിൽ പള്ളിയായി പരിണമിച്ചു.
അവലംബം
വർഗ്ഗം:സൂഫി സങ്കേതങ്ങൾ‎
അസ്സി ഖുർദ്
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് അസ്സി ഖുർദ്. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് അസ്സി ഖുർദ് സ്ഥിതിചെയ്യുന്നത്. അസ്സി ഖുർദ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് അസ്സി ഖുർദ് ൽ 133 വീടുകൾ ഉണ്ട്. ആകെ ജനസംഖ്യ 604 ആണ്. ഇതിൽ 314 പുരുഷന്മാരും 290 സ്ത്രീകളും ഉൾപ്പെടുന്നു. അസ്സി ഖുർദ് ലെ സാക്ഷരതാ നിരക്ക് 80.13 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. അസ്സി ഖുർദ് ലെ 6 വയസ്സിനു താഴെയുള്ള കുട്ടികളുടെ എണ്ണം 37 ആണ്. ഇത് അസ്സി ഖുർദ് ലെ ആകെ ജനസംഖ്യയുടെ 6.13 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 248 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 187 പുരുഷന്മാരും 61 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 97.18 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 64.11 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
അസ്സി ഖുർദ് ലെ 206 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഹാപ്ലോക്രോമൈൻ
ഹാപ്ലോക്രോമൈൻ സിക്ക്ലിഡ്സ് സൂഡോക്രെനിലാബ്രിനി കുടുംബത്തിലെ സിക്ക്ലിഡുകളുടെ ഒരു ഗോത്രമാണ്. ഇതിനെ ഹാപ്ലോക്രോമിനി എന്നുവിളിക്കുന്നു.
ചിത്രശാല
Two rather singular cichlids are also placed in the Haplochromini on occasion. These are the monotypic genera Etia and Myaka. But more usually, the former is considered incertae sedis among the Pseudocrenilabrinae, while the latter is placed in the Tilapiini.
പുറം കണ്ണികൾ
വർഗ്ഗം:മത്സ്യങ്ങൾ
സൈൻ അൽ ശറഫ് തലാൽ
ജോർദാൻ രാജ്ഞിയും ജോർദാൻ രാജാവായിരുന്ന കിങ് തലാലിന്റെ ഭാര്യയുമായിരുന്നു സൈൻ അൽ ശറഫ് തലാൽ - Zein al-Sharaf Talal (2 August 1916 – 26 April 1994). ജോർദാൻ രാജാവായിരുന്ന കിങ് ഹുസൈന്റെ മാതാവുമാണ്‌ ഇവർ.
കുടുംബം
1916 ഓഗസ്റ്റ് രണ്ടിന് ഈജിപ്റ്റിലെ അലക്‌സാണ്ട്രിയയിൽ ജനിച്ചു. ഹൗറാൻ ഗവർണറായിരുന്ന ശരീഫ് ജമാൽ ബിൻ നാസറിന്റെയും വിജ്ദാൻ ഹനീമിന്റെയും മകളാണ്. അവരുടെ പിതാവ് മക്കയിലെ ശരീഫ് ഹുസൈൻ ബിൻ അലിയുടെ അനന്തരവനും സൈൻ അൽ തലാലിന്റെ മാതാവ് സൈപ്രസ് ഗവർണറായിരുന്ന ശാക്കിർ പാഷയുടെ മകളും ഓട്ടോമൻ സാമ്രാജ്യത്തിലെ പ്രധാന രാജ്യതന്ത്രജ്ഞനായിരുന്ന കാമിൽ പാഷയുടെ അനന്തരവളുമായിരുന്നു.
വിവാഹം, മക്കൾ
1934 നവംബർ 27ന് അക്കാലത്ത് രാജകുമാരനായിരുന്ന തന്റെ പിതൃ സഹോദരന്റെ മകനായ പ്രിൻസ് തലാൽ ബിൻ അബ്ദുള്ള വിവാഹം ചെയ്തു. ഇവർക്ക് നാല് ആൺ മക്കളും രണ്ടു പെൺകുട്ടികളും ജനിച്ചു. ആദ്യ മകൻ കിങ് ഹുസൈൻ 1935 നവംബർ 14ന് ജനിച്ചു - 1999 ഫെബ്രുവരി ഏഴിന് മരണം. രണ്ടാമത്തെ മകൾ അസ്മ 1937ൽ ജനിച്ചു. മൂന്നാമത്തെ കുട്ടി പ്രിൻസ് മുഹമ്മദ് 1940 ഒക്ടോബർ രണ്ടിന് ജനിച്ചു.
അവലംബം
വർഗ്ഗം:ജോർദാൻ വർഗ്ഗം:അറബ് ലോകം
തീസിയസിന്റെ കപ്പൽ
അതിഭൗതികത്തിലെ സ്വത്വബോധത്തെപറ്റിയുള്ള ഒരു ചിന്താപരീക്ഷണമാണ് തീസിയസിന്റെ കപ്പൽ അഥവാ തീസിയസിന്റെ പാരഡോക്സ്. ഒരു കപ്പൽ (അഥവാ ഏതെങ്കിലും ഒരു വസ്തു) ഉണ്ടെന്നു കരുതുക. പടിപടിയായി അതിന്റെ ഓരോരോ ഭാഗങ്ങൾ മാറ്റി പുതിയ ഭാഗങ്ങൾ വെച്ചുകൊണ്ടിരുന്നാൽ അത് അപ്പോഴും പഴയ കപ്പൽ തന്നെയായി നിലനിൽക്കുമോ എന്നുള്ള ചോദ്യമാണിത്.
ചിന്താപരീക്ഷണം
പുരാതന ഗ്രീസിലെ യുദ്ധനായകനായിരുന്ന തീസിയസിന്റെ ഒരു കപ്പൽ ഏതെങ്കിലും ഒരു തുറമുഖത്തിൽ ഒരു പുരാവസ്തുവായി സൂക്ഷിച്ചുവെച്ചിട്ടുണ്ടെന്ന് വിചാരിയ്ക്കുക. കാലം കഴിയുന്തോറും മരം കൊണ്ടുണ്ടാക്കിയ ഇതിന്റെ ഭാഗങ്ങൾ ദ്രവിച്ചു വരുന്നു. ഇത്തരം ദ്രവിച്ച ഭാഗങ്ങൾ എടുത്തുകളഞ്ഞു പുതിയ ഭാഗങ്ങൾ വെയ്ക്കുന്നു എന്ന് കരുതുക. ഏതാണ്ട് ഒരു നൂറ്റാണ്ടിനുള്ളിൽ അതിന്റെ എല്ലാ ഭാഗങ്ങളും ദ്രവിച്ചു പോവുകയും അതിനെല്ലാത്തിനും പുതിയ ഭാഗങ്ങൾ ഫിറ്റ് ചെയ്യപ്പെടുകയും ചെയ്തു. ഈ അവസ്ഥയിൽ "നന്നാക്കിയെടുത്ത" കപ്പൽ തീസിയസിന്റെ കപ്പൽ തന്നെയാണോ?
ഇനി ഈ ദ്രവിച്ചുപോയ ഭാഗങ്ങളെല്ലാം കളയാതെ എവിടെയെങ്കിലും സൂക്ഷിച്ചു വച്ചിരിയ്ക്കുന്നു എന്ന് കരുതുക. ഏറെ നാളുകൾക്ക് ശേഷം ഇത്തരം ദ്രവിച്ച മരക്കഷണങ്ങളെ നന്നാക്കിയെടുക്കാനുള്ള ഒരു സാങ്കേതികവിദ്യ കണ്ടെത്തിയെന്നും വിചാരിയ്ക്കുക. ഇത്തരം സാങ്കേതികവിദ്യ ഉപയോഗിച്ച് ആ ഭാഗങ്ങൾ നന്നാക്കിയെടുത്ത് വേറെ ഒരു കപ്പൽ ഉണ്ടാക്കിയാൽ അതും തീസിയസിന്റെ കപ്പൽ ആണോ? അങ്ങനെയാണെങ്കിൽ പുരാവസ്തുവായി തുറമുഖത്തിൽ ഇട്ടിരിയ്ക്കുന്ന ആദ്യത്തെ കപ്പലോ?
സ്വത്വം കാലത്തെ അതിജീവിയ്ക്കുന്നില്ല
ഇത് പ്രകാരം ഒരു നിമിഷത്തിൽ ഉള്ള ഒരു വസ്തുവും അടുത്ത നിമിഷത്തിലുള്ള വസ്തുവും (സാമാന്യഭാഷയിലെ അതേ വസ്തുവും!) ഒന്നായി കാണാൻ സാധ്യമല്ല. അതായത് ഒരു വസ്തു-അതിന്റെ ഒരു നിമിഷത്തെ നിലനിൽപ്പ് എന്നത് സ്ഥലകാലത്തിലെ ഒരേ ഒരു ബിന്ദുവാണ്. അടുത്ത നിമിഷം-ആ വസ്തു എന്നതിന് തികച്ചും വ്യത്യസ്തമായ ഒരു സ്വത്വം ആണുള്ളത്. (ഇവിടെ 'ആ ' എന്ന പ്രയോഗം തികച്ചും ശരിയല്ല. കാരണം അതിൽ അന്തർലീനമായ ഒരു സ്വത്വസൂചനയുണ്ട്. അങ്ങനെ ഒന്ന് പാടില്ല എന്നാണ് ഈ ചിന്താഗതി ശഠിയ്ക്കുന്നത്). രണ്ടു വ്യത്യസ്ത നിമിഷങ്ങളിൽ ഉള്ള ഒരേ വസ്തുവിന് (ഭാഗങ്ങൾ ഒന്നും മാറ്റാതെ തന്നെ) വ്യത്യസ്ത സ്വത്വം ആണുള്ളതെങ്കിൽ ഭാഗങ്ങൾ മാറ്റിയതിന് സ്വാഭാവികമായും വ്യത്യസ്ത സ്വത്വങ്ങൾ ആണുണ്ടാകുക. സാമാന്യജനത്തിന്റെ സ്വത്വബോധത്തിന് കടകവിരുദ്ധമായ ഒരു നിലപാടാണിത്.
ഗ്രീക്ക് ചിന്താകാനായിരുന്ന ഹെരാക്ലീറ്റസ് ആണ് ഈ പരിഹാരം ആദ്യം നിർദ്ദേശിച്ചത്. അദ്ദേഹം തീസിയസിന്റെ കപ്പലിന് സാമാനമായ ഒരു പ്രശ്നത്തിന്റെ പരിഹാരത്തിനാണ് ഇത് നിർദ്ദേശിച്ചത്. ഒരു പുഴയിലെ വെള്ളം സ്ഥിരമായി ഒഴുകി കടലിൽ ചേർന്നു കൊണ്ടിരിയ്ക്കുന്നു, പുഴയിൽ പുതിയ വെള്ളം വന്നുകൊണ്ടിരിയ്ക്കുന്നു. അതിനാൽ എല്ലാ സമയത്തും കാണുന്നത് ഒരേ പുഴ തന്നെയാണോ എന്നുള്ള പ്രശ്നമായിരുന്നു അദ്ദേഹം പരിഗണിച്ചത്. അരിയൂസ് ഡിഡിമോസ് ഹെരാക്ലീറ്റസ് ഇങ്ങനെ പറഞ്ഞതായി രേഖപ്പെടുത്തുന്നു : "ഒരേ പുഴയിലേയ്ക്ക് വ്യത്യസ്ത സമയങ്ങളിൽ ഇറങ്ങുന്നവർ വ്യത്യസ്തമായ പുഴയെയാണ് കാണുന്നത്"("upon those who step into the same rivers, different and again different waters flow").
ഉപയോഗയോഗ്യതാവാദം ഉദ്ധരിച്ചുള്ള അനുസ്യൂതസ്വത്വം
അരിസ്റ്റോട്ടിലിന്റെ നാലു വാദങ്ങളിൽ നാലാമത്തേതാണ് ഒരു വസ്തു എന്തിനു വേണ്ടി ഉപയോഗിയ്ക്കപ്പെടുന്നു എന്നത് ആ വസ്തുവിന്റെ സ്വത്വത്തെ നിർണയിയ്ക്കുന്നു എന്നുള്ളത്. ഈ വാദം പ്രകാരം ഒരു കപ്പൽ ആളുകളെ ഒരു സ്ഥലത്ത് നിന്നും മറ്റൊരു സ്ഥലത്തേയ്ക്ക് എത്തിയ്ക്കാനുള്ള ഒരു ഉപായമാണ്. തീസിയസിന്റെ കപ്പലിന് തീസിയസിനെ പേറാനും അഥീനക്കാർക്ക് അദ്ദേഹത്തിന്റെ നിലനിൽപ്പിനെ വ്യക്തമാക്കികൊടുക്കാനുമുള്ള ഒരു ഉപായമാണ്. അതിലെ ഭാഗങ്ങൾ മാറിയാലും ആ കപ്പലിന്റെ ആ പ്രത്യേക ഉപയോഗയോഗ്യതാ നിലനിൽക്കുന്നിടത്തോളം അത് ഒരേ കപ്പൽ തന്നെയായി നിലനിൽക്കുന്നു എന്നതാണ് ഈ വാദപ്രകാരമുള്ള പ്രശ്നപരിഹാരം.
ഒരേ കപ്പലിന് ഒരേ സമയം പല സ്ഥലങ്ങളിൽ നിലനിൽക്കാം
ഈ പരിഹാരം പറയുന്നത് തുറമുഖത്തു കിടക്കുന്ന കപ്പലിനും പുതുക്കിയ മരകഷണങ്ങൾ ഉപയോഗിച്ച് ഉണ്ടാക്കിയെടുത്ത കപ്പലിനും ഒരേ സമയം തീസിയസിന്റെ ശരിയ്ക്കും ഉണ്ടായിരുന്ന കപ്പലിന്റെ സ്വത്വം അവകാശപ്പെടാം എന്നാണ്.
നോൺ-അറ്റോമിക് ലോജിക്
ബെർട്രാൻഡ് റസ്സലിന്റെ ലോജിക്കൽ അറ്റോമിസം പ്രകാരം ലോകത്തിലെ വസ്തുതകൾ (facts) ഒന്നിനോടൊന്ന് ബന്ധപ്പെട്ടല്ല കിടക്കുന്നത്. ഈ അണുവാദത്തെ ഖണ്ഡിച്ചാണ് തീസിയസിന്റെ കപ്പൽ എന്ന പാരഡോക്സിന്റെ അടുത്ത പരിഹാരം നിർദ്ദേശിയ്ക്കപ്പെട്ടിരിയ്ക്കുന്നത്. ഇത് പ്രകാരം തുറമുഖത്ത് നന്നാക്കിയെടുത്ത കപ്പൽ ആണ് തീസിയസിന്റെ ശരിയ്ക്കുമുള്ള കപ്പലിന്റെ സ്വത്വം പേറുന്നത്. എന്നാൽ പഴയ കപ്പലിന്റെ ജീർണിച്ച മരക്കഷണങ്ങൾ പുതുക്കിയെടുത്ത് വേറൊരു കപ്പൽ ഉണ്ടാക്കുമ്പോൾ അതിന് പഴയ കപ്പലിന്റെ സ്വത്വം മാറ്റികിട്ടുന്നു. അതോടെ തുറമുഖത്തെ കപ്പലിന് സ്വത്വം നഷ്ടപ്പെടുന്നു. ഭൗതികമായി ഇത് അസാധ്യമാണെങ്കിലും (കാരണം ഇവിടെ സ്വത്വം കൈമാറാൻ " ദൂരെ നടത്തുന്ന ഒരു പ്രവൃത്തി/Action at a distance" അത്യാവശ്യമാണ്. ഇത് ഭൗതികനിയമങ്ങൾ പ്രകാരം സാധ്യമല്ല ) മനഃശാസ്‌ത്രപരമായി ഇതിൽ അപാകതയൊന്നുമില്ലെന്നാണ് കാന്റിയൻ അതിഭൗതികവാദികൾ വാദിയ്ക്കുക.
ഉദാഹരണത്തിന് രണ്ടു കപ്പലുകളും കാണാൻ ഒരു ഫീസ് ഉണ്ടെന്നിരിയ്ക്കട്ടെ. തുറമുഖത്തെ കപ്പൽ കാണാൻ ആണ് ആളുകൾ ആദ്യം പൈസ മുടക്കുക. എന്നാൽ പഴയ മരക്കഷണങ്ങൾ വെച്ച് ഉണ്ടാക്കിയെടുത്ത കപ്പൽ തയ്യാറാക്കിയെടുത്താൽ ഉടനെ തന്നെ അത് കാണാൻ ആയിരിയ്ക്കും ആളുകൾക്ക് കൂടുതൽ താല്പര്യം.
അവലംബങ്ങൾ
വർഗ്ഗം:തത്ത്വശാസ്ത്രം
സുആ ഗീത്
ഛത്തീസ്ഗഢ് സംസ്ഥാനത്തെ ഗോണ്ട് സ്ത്രീകൾ ദീപാവലി കാലത്ത് കൊയ്ത്തിനുശേഷം പാടി അവതരിപ്പിക്കുന്ന ഒരു നൃത്ത ഗാനമാണ് സുആ.
വാചാലമായി കാര്യങ്ങൾ സംസാരിക്കുന്ന ഒരു പക്ഷിയാണ് സുവ. ഈ നാടോടിക്കഥയിൽ സ്ത്രീകൾ, അവരുടെ ഹൃദയത്തിന്റെ വികാരങ്ങൾ പ്രകടിപ്പിക്കുന്ന സന്ദേശങ്ങൾ കിളികളിലൂടെ നൽകുന്ന തരത്തിൽ ഗാനങ്ങൾ ആലപിക്കുന്നു. ഈ ഗാനത്തിലൂടെ സുആ (കിളി) കാമുകന് അവരുടെ ഹൃദയത്തിന്റെ വേദന അറിയിക്കും. അതിനാൽ ഇതിനെ ചിലപ്പോൾ 'വിയോഗ്' ഗാനം എന്നും വിളിക്കുന്നു. നെൽകൃഷി സമയത്ത് വളരെ ആവേശത്തോടെയാണ് സ്ത്രീകൾ ഈ നാടൻ ഗാനം ആലപിക്കുന്നത്. ഇതിൽ, ശൈവന്റെയും പാവ്വതിയുടെയും വിവാഹം ആണ് ആഘോഷിക്കുന്നത്. മണ്ണ് കൊണ്ട് ഗൌര-ഗൌരി ഉണ്ടാക്കി അത് കൊണ്ടുനടന്നും സുആ ഗാനങ്ങൾ പാടിയും സുആ നൃത്തം ആടിയും ആണ് ഇത് ആഘോഷിക്കുന്നത്. വർഷങ്ങളോളമായി വായ്മൊഴിയായി ആലപിച്ചുവരുന്ന ഗാനമാണ് ഇത്. സുആ ഗാനത്തിനോടൊപ്പം സ്ത്രീകൾ മുളകൊണ്ടുള്ള കൊട്ട നിറയെ നെല്ല് നിറച്ച് അതിൽ ഒരു കിളിയുടെ പ്രതിമ സ്ഥാപിച്ച് അതിന് ചുറ്റും വൃത്താകൃതിയിൽ നൃത്തം ചെയ്യുകയും ചെയ്യുന്നു. ദിവാലിക്ക് ഏതാനും ദിവസം മുമ്പ് ആരംഭിച്ച് ദീപാവലിയിലെ ശിവ-പാർവതി (ഗൌര-ഗൌരി) വിവാഹത്തോടെ ഇത് അവസാനിക്കുന്നു. ദീപാവലിക്ക് ശേഷം രണ്ട് മാസത്തോളം ഗാനം ആലപിക്കുന്നത് തുടരാറുണ്ട്. നെല്ല് നിറച്ച ഒരു കൊട്ടയിൽ തത്തയുടെ രണ്ട് വിഗ്രഹങ്ങളുണ്ടാകും. തലയിൽ കൊട്ട പിടിച്ചിരിക്കുന്ന പെൺകുട്ടിയെ സുഗി എന്ന് വിളിക്കുന്നു. ഈ കൊട്ട ചുവന്ന തുണികൊണ്ട് പൊതിഞ്ഞ് എടുത്ത് ഗ്രാമത്തിലെ ഒരു സ്ഥലത്ത് സ്ത്രീകൾ ഒത്തുകൂടുന്നു. തലയിൽ കൊട്ട ഉയർത്തിയ സ്ത്രീ നടന്ന് കർഷകരുടെ വീടിന്റെ മുറ്റത്തിന് നടുവിൽ ആ കൊട്ട വയ്ക്കുന്നു. അതിനുശേഷം കൊട്ടയിൽ നിന്ന് തുണി നീക്കം ചെയ്യുകയും വിളക്ക് കത്തിച്ച് നൃത്തം ചെയ്യുകയും ചെയ്യുന്നു. ഛത്തീസ്ഗഢിൽ ഈ ഗാന നൃത്തത്തിൽ കൈ കൊട്ടൽ അല്ലാതെ ഒരു സംഗീത ഉപകരണവും ഉപയോഗിക്കുന്നില്ല. ചില ഗ്രാമങ്ങളിൽ, സ്വരം തീവ്രമാക്കുന്നതിന് സ്ത്രീകൾ ഒരു തടിക്കഷ്ണം കയ്യിൽ സൂക്ഷിക്കുന്നു.
അവലംബം
വർഗ്ഗം:ഇന്ത്യൻ നാടോടി നൃത്തങ്ങൾ വർഗ്ഗം:ഇന്ത്യൻ നാടോടി ഗാനങ്ങൾ വർഗ്ഗം:ഇന്ത്യൻ ഫോൿലോർ
ഡ്രാഗ മാസിൻ
സെർബിയ രാജ്യത്തിലെ അലക്സാണ്ടർ ഒബ്രെനോവിക് രാജാവിന്റെ രാജ്ഞിയായിരുന്നു ഡ്രാഗിഞ്ച "ഡ്രാഗ" ഒബ്രെനോവിക്. അലക്സാണ്ടറിന്റെ അമ്മ നതാലിജ രാജ്ഞിയുടെ (1897 വരെ) കോർട്ട് ലേഡിയായിരുന്നു അവർ.
ആദ്യകാലജീവിതം
അരാനെലോവാക് പ്രദേശത്തെ പ്രഫഷണലായ പന്താ ലുഞ്ചെവിക്കയുടെയും ഭാര്യ അനെലിജയുടെയും (നീ കോൾജെവിക്) നാലാമത്തെ മകളായിരുന്ന ഡ്രാഗ ഏഴു സഹോദരങ്ങളിൽ ആറാമനായിരുന്നു. അവർക്ക് രണ്ട് സഹോദരന്മാരുണ്ടായിരുന്നു. നിക്കോള, നിക്കോഡിജെ, നാല് സഹോദരിമാർ, ക്രിസ്റ്റീന, ഐന, അന, വോജ്ക. ഡ്രാഗയുടെ അമ്മ ഒരു മദ്യപാനാസക്തയും അച്ഛൻ ഭ്രാന്തന്മാരുടെ അഭയകേന്ദ്രത്തിൽ വച്ച് മരിച്ചു.
സെർബിയയിലെ ലുബിക്ക രാജകുമാരിയുടെ ബന്ധുവും അവരുടെ ഭർത്താവിന്റെ മുത്തച്ഛനായ മിലോസ് രാജകുമാരന്റെ അടുത്ത സഖാവുമായ നിക്കോള ലുൻജെവിക്കയുടെ ചെറുമകളായിരുന്നു ഡ്രാഗ. വോജ്‌വോഡ ഇലിജ ചരാപിക്കിന്റെ (മരണം 1844) ബന്ധുവായ Đurđija Čarapić ആയിരുന്നു അവരുടെ മുത്തശ്ശി, Karađorđe Petrovićയുടെ മകൾ Stamenka Karađorđevićയുടെ ഭർത്താവ്.
രാജ്ഞി
അലക്‌സാണ്ടറിനേക്കാൾ പത്ത് വയസ്സ് കൂടുതലാണെങ്കിലും, 1900 ഓഗസ്റ്റ് 5-ന് ഔപചാരികമായ ചടങ്ങിൽ ദമ്പതികൾ വിവാഹിതരായി. അലക്സാണ്ടർ അവരുടെ വിവാഹനിശ്ചയം പ്രഖ്യാപിച്ചപ്പോൾ, പൊതുജനാഭിപ്രായം അദ്ദേഹത്തിനെതിരെ തിരിഞ്ഞു. ഒരു ദുഷ്ട വശീകരണകാരിയുടെ ശക്തിയിൽ ഒരു യുവ വിഡ്ഢിയായി അദ്ദേഹം വീക്ഷിക്കപ്പെട്ടു. ഡോവാഗർ രാജ്ഞി നതാലിജ വിവാഹത്തെ ശക്തമായി എതിർത്തു. അതിന്റെ ഫലമായി അവരുടെ മകൻ നാടുകടത്തപ്പെട്ടു. അദ്ദേഹത്തിന്റെ പല ഏകപക്ഷീയവും ജനപ്രീതിയില്ലാത്തതുമായ പ്രവൃത്തികൾ ഡ്രാഗയുടെ സ്വാധീനത്തിൽ കുറ്റപ്പെടുത്തി. ഡ്രാഗയുടെ ജ്യേഷ്ഠനെ സിംഹാസനത്തിന്റെ അവകാശിയായി അലക്സാണ്ടർ വിളിക്കുമെന്ന് അഭ്യൂഹങ്ങളുണ്ടായിരുന്നു. വിവാഹസമയത്ത് രണ്ട് സഹോദരന്മാരും സൈനിക ഓഫീസർമാരായി സേവനമനുഷ്ഠിക്കുകയായിരുന്നു. അവരുടെ സമപ്രായക്കാർക്കിടയിൽ ജനപ്രീതിയില്ലാത്തവരായി കാണപ്പെട്ടു.
കൊലപാതകം
രാജകീയ പിന്തുടർച്ചയെക്കുറിച്ചുള്ള അഭ്യൂഹമാണ് ദമ്പതികളുടെ കൊലപാതകത്തിലേക്ക് നയിച്ചത്. 1903 ജൂൺ 10-11 രാത്രിയിൽ, കേണൽ ഡ്രാഗുട്ടിൻ ദിമിട്രിജെവിച്ചിന്റെയും മറ്റുള്ളവരുടെയും നേതൃത്വത്തിൽ ഒരു കൂട്ടം സൈനിക ഉദ്യോഗസ്ഥർ രാജകൊട്ടാരം ആക്രമിച്ചു. ഗൂഢാലോചനയിൽ ഉൾപ്പെട്ട മറ്റ് ഉദ്യോഗസ്ഥരുടെ നേതൃത്വത്തിൽ സേനയെ കൊട്ടാരത്തിന് സമീപം വിന്യസിച്ചു. കെട്ടിടത്തിന്റെ വൈദ്യുത വിളക്കുകൾ ഓഫ് ചെയ്തതിനെത്തുടർന്ന് ആശയക്കുഴപ്പം ഉണ്ടായപ്പോൾ രാജകീയ ഗാർഡുകൾ ഫലപ്രദമായി പ്രതിരോധിച്ചില്ല. തുടക്കത്തിൽ ഗൂഢാലോചനക്കാർക്ക് അലക്സാണ്ടറിനെയും ഡ്രാഗയെയും കണ്ടെത്താൻ കഴിഞ്ഞില്ല. എന്നിരുന്നാലും, രാജാവിന്റെ ഒരു സഹായിയെ പിടികൂടി, ഗൂഢാലോചനയിൽ സഹതാപം കൊണ്ടോ അല്ലെങ്കിൽ സ്വന്തം ജീവനോടുള്ള ഭയം കൊണ്ടോ, അവർ തങ്ങളുടെ കിടപ്പുമുറിയിൽ നിന്ന് ഒരു വലിയ ബിൽറ്റ്-ഇൻ വാർഡ്രോബിൽ ഒളിച്ചിരിക്കുകയാണെന്ന് വെളിപ്പെടുത്തി.
അലക്‌സാണ്ടർ രഹസ്യവാതിൽ ശരിയായി അടച്ചില്ലെന്നാണ് മറ്റൊരു വിവരണം. ഭാഗികമായി വസ്ത്രം ധരിച്ചെത്തിയ ദമ്പതികളെ ഉദ്യോഗസ്ഥർ വാൾ കുത്തിയും പിസ്റ്റൾ ഷോട്ടുകളും ഉപയോഗിച്ച് കൊലപ്പെടുത്തി, അവരിൽ ചിലർ മദ്യപിച്ചിരുന്നതായി റിപ്പോർട്ടുണ്ട്. മൃതദേഹങ്ങൾ വികൃതമാക്കുകയും പിന്നീട് കൊട്ടാരത്തിന്റെ ബാൽക്കണിയിൽ നിന്ന് തോട്ടത്തിലെ വളക്കൂമ്പാരത്തിലേക്ക് വലിച്ചെറിയുകയും ചെയ്തു. ഡ്രാഗയുടെ രണ്ട് സഹോദരന്മാരായ നിക്കോഡിജെ, നിക്കോള എന്നിവരെ ഫയറിംഗ് സ്ക്വാഡ് അതേ ദിവസം തന്നെ വധിച്ചു.
പുറംകണ്ണികൾ
വർഗ്ഗം:1864-ൽ ജനിച്ചവർ വർഗ്ഗം:1903-ൽ മരിച്ചവർ
കർണ്ണപ്രയാഗ്
അളകനന്ദാ നദി പിണ്ഡാർ നദിയുമായി സംഗമിക്കുന്നയിടം. കർണ്ണൻ്റെ പേരുമായി ബന്ധപ്പെട്ടതാണ് കർണ്ണപ്രയാഗ്. കർണ്ണൻ തന്റെ പിതാവായ സൂര്യൻ ഭഗവാനെ തപസ്സ് ചെയ്ത് പ്രത്യക്ഷപ്പെടുത്തി കവചകുണ്ഡലങ്ങളും അമാനുഷികശക്തിയും നേടിയെടുത്തത് ഇവിടെവച്ചാണ്. അദ്ദേഹം തപസ്സ് അനുഷ്ഠിച്ച കല്ല് നിർമ്മിതമായ ഇരിപ്പിടം ഇപ്പോഴും ഇവിടുണ്ട്. ഇതിഹാസകവി കാളിദാസൻ എഴുതിയ മേഘദൂതിൽ ഇവിടം പരാമർശിക്കുന്നുണ്ട്. ദുഷ്യന്ത രാജാവിൻ്റെയും ശകുന്തളയുടെയും പ്രണയം ഇവിടെ വച്ചായിരുന്നു എന്നതാണ് പരാമർശം. കർണ്ണൻ്റെ സ്മരണയ്ക്കായി സ്ഥാപിച്ച ക്ഷേത്രത്തിൽ ഉമാദേവിയുടെ (ഹിമാലയത്തിന്റെ മകൾ) പ്രതിഷ്ഠയും ഉണ്ട്. ശിലാക്ഷേത്രമാണിത്.
അസ്റ്റാറ്റോതിലാപ്പിയ ബർട്ടോണി
സിക്ക്ലിഡി കുടുംബത്തിലെ ഒരു മത്സ്യമാണ് അസ്റ്റാറ്റോതിലാപ്പിയ ബർട്ടോണി. ബുറുണ്ടി, റുവാണ്ട, ടാൻസാനിയ, സാംബിയ എന്നിവിടങ്ങളിൽ ഇത് കാണപ്പെടുന്നു.
അവലംബം
വർഗ്ഗം:മത്സ്യങ്ങൾ
ഉക്രൈനിലെ റഷ്യൻ സൈനിക ഇടപെടൽ 2014
റഷ്യൻ-ഉക്രേനിയൻ യുദ്ധവും ഉക്രെയ്നിനെതിരായ റഷ്യൻ സായുധ ആക്രമണവും ഉക്രെയ്നിന്റെ സ്വാതന്ത്ര്യയുദ്ധവും ഉക്രെയ്നിന്റെ പരമാധികാരത്തിനും പ്രദേശിക സമഗ്രതയ്ക്കും എതിരായി റഷ്യൻ ഫെഡറേഷന്റെ സായുധ സേനയുടെ പ്രത്യക്ഷവും പരോക്ഷവുമായ ഉപയോഗമാണ്. 2014 ൽ ആരംഭിച്ച റഷ്യയുടെ ഉക്രെയ്‌നിനെതിരായ സായുധ ആക്രമണത്തിന്റെ പ്രത്യക്ഷ ഘടകങ്ങൾ ഇവയാണ്:
2021 ജനുവരി വരെ, ഐക്യരാഷ്ട്രസഭയുടെ കണക്കനുസരിച്ച്, യുദ്ധത്തിൽ ആകെ മരിച്ചവരുടെ എണ്ണം 13,100-13,300 ആണ്. ഇതിൽ 3,375 സിവിലിയൻ മരണങ്ങളും, ഏകദേശം 4,150 ഉക്രേനിയൻ സൈനികരും, ഏകദേശം 5,700 റഷ്യൻ അനുകൂല തീവ്രവാദികളും ഉൾപ്പെടുന്നു. ഏകദേശം 1.8 ദശലക്ഷം ആളുകൾ ഐഡിപികളായി മാറിയിരിക്കുന്നു. ഉക്രെയ്നിന്റെ പ്രദേശത്തിന്റെ 7 ശതമാനത്തിലധികം റഷ്യ കൈവശപ്പെടുത്തി.
2015 ജനുവരി 27 ന്, ഉക്രെയ്നിലെ വെർഖോവ്ന റഡ റഷ്യൻ ഫെഡറേഷനെ ഒരു ആക്രമണകാരിയായി അംഗീകരിച്ചു.
അവലംബം
വർഗ്ഗം:റഷ്യൻ-ഉക്രേനിയൻ യുദ്ധം
ജയ്റാംദാസ് ദൗലത്റാം
1889 ജൂലൈ 21 - മാർച്ച് 1, 1979) ഇന്ത്യൻ സ്വാതന്ത്ര്യ സമരത്തിലെ ഒരു രാഷ്ട്രീയ നേതാവായിരുന്നു ജയ്റാംദാസ് ദൗലത്റാം. ഇന്ത്യയുടെ സ്വാതന്ത്ര്യലബ്ധിക്ക് ശേഷം ബീഹാർ, പിന്നീട് ആസാം എന്നീ സംസ്ഥാനങ്ങളിലെ ഗവർണറായിരുന്നു ദൗലത്റാം.അഖില ഭാരത് സിന്ധി ബോളി ഐൻ സാഹിത് സഭയിലെ (അഖിലേന്ത്യാ സിന്ധി ഭാഷയും സാഹിത്യ കോൺഗ്രസ്സും) സ്ഥാപക അംഗങ്ങളിൽ ഒരാളാണ് ജയ്റാം സിംഗ് ദൗലത്റാം.
ആദ്യ ജീവിതം
സിന്ധിലെ കറാച്ചിയിലുള്ള സിന്ധ് ഹൈന്ദവ കുടുംബത്തിലാണ് ജയ്റാംദാസ് ദൗലതും ജനിച്ചത്. 1891 ജൂലൈ 21 ന് ബ്രിട്ടീഷ് ഇന്ത്യയിലെ ബോംബെ പ്രസിഡൻസിയുടെ ഭാഗമായിരുന്നു ഇത്. അദ്ദേഹത്തിന്റെ അക്കാദമിക് കരിയർ എല്ലാക്കാലത്തും വളരെ മികച്ചതായിരുന്നു. നിയമത്തിൽ ബിരുദാനന്തര ബിരുദമെടുത്തശേഷം ഒരു നിയമവ്യവഹാരം ആരംഭിച്ചു. എങ്കിലും തൻറെ മനസാക്ഷിക്ക് യോജിക്കാത്തതിനാൽ ഉപേക്ഷിച്ചു. 1915- ൽ ജയ്റാംദാസ് ഗാന്ധി ദക്ഷിണാഫ്രിക്കയിൽ നിന്നും തിരിച്ചെത്തിയപ്പോൾ ഗാന്ധിജിയുമായി വ്യക്തിപരമായി ബന്ധപ്പെടുകയും അദ്ദേഹത്തെ പിന്തുടരുകയും ചെയ്തു. 1919- ൽ ഇന്ത്യൻ നാഷണൽ കോൺഗ്രസ്സിന്റെ അമൃത്സർ സമ്മേളനത്തിൽ ഗാന്ധിജിയുടെയും അദ്ദേഹത്തിന്റെ സഹപ്രവർത്തകരെയും തമ്മിൽ വരാനിരിക്കുന്ന ഭിന്നത ഒഴിവാക്കാൻ പ്രമേയം രൂപീകരിച്ചു. അന്നുമുതൽ ഗാന്ധി അദ്ദേഹത്തിൽ വലിയ വിശ്വാസം പുനഃസ്ഥാപിക്കാൻ ഇട വന്നു. ഗാന്ധിജി ഇന്ത്യയിലെ ഏറ്റവും വലിയ മഹത്തായ വ്യക്തിയെന്നാണ് അദ്ദേഹം വിശേഷിപ്പിച്ചത്. സരോജിനി നായിഡുവിന്റെ വിശ്വാസവും സ്നേഹവും ജയറാംദാസ് നേടിയിരുന്നു. സരോജിനി നായിഡു, മരുഭൂമിയിലെ ലാമ്പ് ഇൻ ദ ഡെസേർട്ട് എന്ന പേരിലാണ് അറിയപ്പെട്ടിരുന്നത്. സർദാർ പട്ടേൽ, ഡോ. രാജേന്ദ്രപ്രസാദ് എന്നിവർ അദ്ദേഹത്തോട് വളരെ അടുത്തായിരുന്നു.
അവലംബം
വർഗ്ഗം:1891-ൽ ജനിച്ചവർ വർഗ്ഗം:1979-ൽ മരിച്ചവർ വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും വർഗ്ഗം:പാകിസ്താനിൽ നിന്നുമുള്ള സ്വാതന്ത്ര്യസമര പ്രവർത്തകർ
മുഹമ്മദ് ഖോദബന്ദ
മുഹമ്മദ് ഖോദബന്ദ (ഖോദബന്ദേ എന്നും ഉച്ചരിക്കുന്നു;, ജനനം 1532; മരണം 1595 അല്ലെങ്കിൽ 1596), 1578 മുതൽ 1587-ൽ അദ്ദേഹത്തിന്റെ മകൻ അബ്ബാസ് ഒന്നാമൻ അട്ടിമറിക്കുന്നതു വരെയുള്ള കാലത്ത് ഇറാനിലെ നാലാമത്തെ സഫാവിദ് ഷായായിരുന്നു. ഖോദബന്ദ തന്റെ സഹോദരൻ ഇസ്മായിൽ രണ്ടാമന്റെ പിൻഗാമിയായി അധികാരമേറ്റു. ഷാ തഹ്മാസ്പ് ഒന്നാമന് ഒരു ടർക്കോമൻ മാതാവായ സുൽത്താനം ബീഗം മൗസിലുവിൽ ജനിച്ച ഖോദബന്ദ, സഫാവിദ് രാജവംശത്തിന്റെ സ്ഥാപകനായ ഇസ്മായിൽ ഒന്നാമന്റെ ചെറുമകനായിരുന്നു.
1576-ൽ പിതാവിന്റെ മരണശേഷം, ഇളയ സഹോദരൻ ഇസ്മായിൽ രണ്ടാമൻ ഷാ ആകുന്നതിനെ അനുകൂലിച്ചു. നേത്രരോഗം ഉണ്ടായിരുന്ന ഖോദബന്ദ, ഏതാണ്ട് അന്ധനായിരുന്നതിനാൽ, പേർഷ്യൻ രാജകീയ സംസ്കാരത്തിന് അനുസൃതമായി സിംഹാസനത്തിനായി അദ്ദേഹത്തിന് മത്സരിക്കാൻ കഴിഞ്ഞില്ല. എന്നിരുന്നാലും, ഇസ്മായിൽ രണ്ടാമന്റെ ഹ്രസ്വവും രക്തരൂക്ഷിതമായതുമായ ഭരണത്തെത്തുടർന്ന് ഖോദബന്ദ ഏക അവകാശിയായി ഉയർന്നുവന്നതോടെ ഖിസിൽബാഷ് ഗോത്രങ്ങളുടെ പിന്തുണയോടെ 1578-ൽ അദ്ദേഹം ഷാ ആയി അവരോധിതനായി.
രാജാധികാരത്തിൻറെ ബലഹീനത അടയാളപ്പെടുത്തിയ ഖോദബന്ദയുടെ ഭരണകാലത്ത് സഫാവിദ് കാലഘട്ടത്തിലെ രണ്ടാം ആഭ്യന്തരയുദ്ധത്തിന്റെ ഭാഗമായുള്ള ഗോത്രകലഹങ്ങൾ പതിവായി. ഭരണത്തിന്റെ ആദ്യ വർഷങ്ങളിലെ ഒരു പ്രധാന വ്യക്തിയായിരുന്ന അദ്ദേഹത്തിൻറെ ഭാര്യ ഖൈർ അൽ-നിസാ ബീഗം തന്റെ ഭർത്താവിന്റെ ഭരണം സുരക്ഷിതമാക്കാൻ സഹായിച്ചു. എന്നിരുന്നാലും, അധികാരം കേന്ദ്രീകരിക്കാനുള്ള അവരുടെ ശ്രമങ്ങൾ ശക്തരായ ഖിസിൽബാഷ് ഗോത്രങ്ങളുടെ എതിർപ്പിന് കാരണമാകുകയും അവർ 1579-ൽ അവരെ കൊലപ്പെടുത്തുകയുംചെയ്തു. "അഭിരുചികളുള്ള, എന്നാൽ ദുർബലമായ സ്വഭാവമുള്ള ഒരു മനുഷ്യൻ" എന്ന് ഖോദബന്ദ വിശേഷിപ്പിക്കപ്പെടുന്നു. തൽഫലമായി, ഖോദബന്ദയുടെ ഭരണകാലത്ത് വിഭാഗീയത രൂക്ഷമാകുകയും പ്രധാന ഗോത്രങ്ങൾ ഖോദബണ്ഡയുടെ പുത്രന്മാരുടേയും ഭാവി അവകാശികളുടേയും പിന്നിൽ അണിനിരക്കുകയും ചെയ്തു. ഈ ആഭ്യന്തര കലഹങ്ങൾ വിദേശ ശക്തികളെ, പ്രത്യേകിച്ച് എതിരാളികളും അയൽക്കാരുമായ ഓട്ടോമൻ സാമ്രാജ്യത്തെ 1585-ൽ പഴയ തലസ്ഥാനമായ ടാബ്രിസ് കീഴടക്കിയതുൾപ്പെടെയുടെ പ്രാദേശിക നേട്ടങ്ങൾ ഉണ്ടാക്കാൻ അനുവദിച്ചു. അദ്ദേഹത്തിന്റെ മകൻ ഷാ അബ്ബാസ് ഒന്നാമന് അനുകൂലമായ ഒരു അട്ടിമറിയിലൂടെ ഖോഡബന്ദ ഒടുവിൽ അധികാരത്തിന് പുറത്തായി.
മുൻകാലജീവിതം
തബ്രിസിൽ സോൾട്ടാൻ-മുഹമ്മദ് മിർസ എന്ന പേരിൽ ജനിച്ച അദ്ദേഹം, 1537-ൽ ഉസ്‌ബെക്കുകളിൽ നിന്ന് നഗരം വീണ്ടെടുത്തതിന് തൊട്ടുപിന്നാലെ, നാലാം വയസ്സിൽ ഹെറാത്തിന്റെ നാമമാത്ര ഗവർണറായി നാമകരണം ചെയ്യപ്പെട്ടു. 1540-കളിൽ ജലസേചന സമുച്ചയങ്ങൾ, പൂന്തോട്ടങ്ങൾ, ആരാധനാലയങ്ങൾ, മറ്റ് പൊതു കെട്ടിടങ്ങൾ എന്നിവ ഹെറാത്തിലെത്തിച്ചുകൊണ്ട് വൻ പൊതുപ്രവർത്തനങ്ങൾക്ക് ഉത്തരവാദിയായ അദ്ദേഹത്തിന്റെ ലാലായും (ഉപദേശകൻ), ക്വിസിൽബാഷ് അമീറുമായിരുന്ന മുഹമ്മദ് ഷറഫ് അൽ-ദിൻ ഒഗ്ലി തക്കലുവായിരുന്നു യഥാർത്ഥ ശക്തികേന്ദ്രം. ഈ ശ്രമങ്ങൾക്ക് ഷാ തഹ്മാസ്‌പിന്റെ അംഗീകാരം ലഭിച്ചതോടൊപ്പം സോൾട്ടാൻ-മുഹമ്മദ് പരിചയപ്പെട്ട നഗരത്തിലെ കവികൾ, ചിത്രകാരന്മാർ, കാലിഗ്രാഫർമാർ എന്നിരുടെ ശ്രദ്ധ നേടുന്നതിനും കാരണമായി. സോൾട്ടൻ-മുഹമ്മദ് 1572-ൽ ഷിറാസിന്റെ ഗവർണറായി തിരഞ്ഞെടുക്കപ്പെട്ടു. കവികളുടെ ജീവചരിത്രകാരനായിരുന്ന ഒരു സമകാലികനായ സാം മിർസയുടെ അഭിപ്രായത്തിൽ, "വിദ്യാഭ്യാസത്തിനും വൈജ്ഞാനിക തീവ്രതയ്ക്കും പേരുകേട്ട" ഒരാളായി ഹെറാത്തിലെ കവിയെന്ന നിലയിൽ അദ്ദേഹം പ്രശസ്തി നേടിയിരുന്നു. പതിനഞ്ചാം നൂറ്റാണ്ടിന്റെ അവസാനം മുതൽ ഒരു ദാർശനികാന്വേഷണ കേന്ദ്രവും അടുത്തിടെ വ്യാപകമായി കയ്യെഴുത്തുപ്രതി പ്രകാശനത്തിനുള്ള വേദിയായി കണക്കാക്കപ്പെട്ടിരുന്ന ഒരു നഗരമായ ഷിറാസിലേയ്ക്ക് മുഹമ്മദ് തന്റെ കൂടെ ഏതാനും കലാകാരന്മാരെയും വളർത്തുമൃഗങ്ങളെയും കൊണ്ടുവന്നു. സഹോദരനായ ഷാ മരിക്കുമ്പോൾ സോൾട്ടൻ-മുഹമ്മദ് ഷിറാസിലുണ്ടായിരുന്നു.
അധികാര പോരാട്ടത്തിൻറെ തുടക്കം.
1577 നവംബർ 25-ന്, മുഹമ്മദ് ഖോദബന്ദയുടെ ഇളയ സഹോദരൻ ഇസ്മായിൽ രണ്ടാമൻ ആരോഗ്യനില മോശമായതിന്റെ പ്രാരംഭ ലക്ഷണങ്ങളൊന്നും കാട്ടാതെ പെട്ടെന്ന് മരിച്ചു. മൃതദേഹം പരിശോധിച്ച രാജസഭയിലെ ഡോക്ടർമാർ വിഷം കഴിച്ച് മരിച്ചതാകാമെന്ന് അനുമാനിച്ചു. അർദ്ധസഹോദരി പാരി ഖാനമിനോടുള്ള അവന്റെ മോശം പെരുമാറ്റത്തിനുള്ള പ്രതികാരമായി അന്തപ്പുരത്തിലെ യജമാനത്തിമാരുടെ സഹായത്തോടെ വിഷം കൊടുക്കുവാൻ തീരുമാനിച്ചുവെന്നതായിരുന്നു പൊതുവായ വിശ്വാസം. ഇസ്മായിൽ രണ്ടാമൻ അധികാരത്തിൽനിന്ന് പുറത്തായതോടെ, പരി ഖാൻ ഖാനും അവളുടെ അധികാരവും നിയന്ത്രണവും വീണ്ടെടുത്തു. എല്ലാ സംസ്ഥാന പ്രഭുക്കന്മാരും ഗോത്രത്തലവന്മാരും ഉദ്യോഗസ്ഥരും അവളുടെ പ്രതിനിധികൾ നൽകിയ ഉത്തരവുകൾ നടപ്പിലാക്കുകയും അവളുടെ വാക്ക് അനുസരിച്ച് മാത്രം പ്രവർത്തിക്കുകയും ചെയ്തു.
പിന്തുടർച്ചാവകാശ പ്രതിസന്ധി പരിഹരിക്കുന്നതിനായി, ഖിസിൽബാഷ് തലവൻമാർ പരസ്പരം നടത്തിയ ഒരു കൂടിയാലോചനയ്ക്കുശേഷം ഭാവി ഷായെ നിയമിക്കാനും പിന്നീട് അവരെടുത്ത തീരുമാനത്തെക്കുറിച്ച് പരി ഖാൻ ഖാനുമിനെ അറിയിക്കാനും തീരുമാനിക്കപ്പെട്ടു. ആദ്യം, ഇസ്മായിൽ രണ്ടാമന്റെ എട്ട് മാസം മാത്രം പ്രായമുള്ള കുഞ്ഞായ ഷോജ അൽ-ദിൻ മുഹമ്മദ് സഫാവിയെ ഷാ ആയി കിരീടമണിയിക്കണമെന്ന പ്രമേയമാണ് അവർ ചർച്ച ചെയ്തതെങ്കിലും യഥാർത്ഥത്തിൽ സംസ്ഥാന കാര്യങ്ങളുടെ ചുമതല പരി ഖാൻ ഖാനുമിൽ വന്നുചേരുമായിരുന്നു. എന്നിരുന്നാലും, ഈ നിർദ്ദേശത്തിന് മിക്ക അസംബ്ലികളുടെയും സമ്മതം ലഭിച്ചില്ല, കാരണം ഇത് നിരവധി ഖിസിൽബാഷ് ഗോത്രങ്ങൾക്കിടയിലെ അധികാര സന്തുലിതാവസ്ഥയെ സ്വാധീനിക്കുമായിരുന്നു. ആത്യന്തികമായി മുഹമ്മദ് ഖോദബന്ദയെ ഷാ ആയി നിയമിക്കാൻ നിയമസഭ സമ്മതിച്ചു.
1578 ഫെബ്രുവരി 12-ന് മുഹമ്മദ് ഖോദബന്ദയും മഹദ്-ഇ ഒല്യയും ഖാസ്വിൻ നഗരപരിസരത്ത് പ്രവേശിച്ചു. പരി ഖാൻ ഖാനും രണ്ട് മാസവും 20 ദിവസവും ആസ്വദിച്ചിരുന്ന അനിഷേധ്യമായ ഭരണത്തിന് ഇതോടെ അന്ത്യമായി. അവൾ ഇപ്പോഴും സംസ്ഥാനത്തിന്റെ പ്രായോഗിക ഭരണാധികാരിയായിരുന്നെങ്കിലും, മഹദ്-ഇ ഒലിയയിൽ നിന്നും അവളുടെ സഖ്യകക്ഷികളിൽ നിന്നും അവൾക്ക് ഇപ്പോൾ എതിർപ്പ് നേരിടേണ്ടിവന്നു. അവർ നഗരത്തിലെത്തിയപ്പോൾ, 4,000-5,000 സ്വകാര്യ അംഗരക്ഷകരും അന്തപ്പുര സ്വകാര്യ പരിചാരകരും രാജസഭയിലെ സേവകരുമായി ഒരു സ്വർണ്ണം പൊതിഞ്ഞ പല്ലക്കിലിരുന്നുകൊണ്ട് വലിയ ഗാംഭീര്യത്തോടും ആഘോഷപ്രകടനത്തോടും കൂടി അവരെ സ്വീകരിച്ചു.. എന്നിരുന്നാലും, മദ്-ഇ ഒല്യയുടെ ഉത്തരവനുസരിച്ച് ഖലീൽ ഖാൻ അഫ്ഷർ പരി ഖാൻ ഖാനുമിനെ അതേ ദിവസംതന്നെ കഴുത്തുഞെരിച്ചു കൊന്നു.
മഹദ്-ഇ ഒല്യ ഇറാന്റെ സ്വകാര്യ നിയന്ത്രണം ഏറ്റെടുക്കുകയും അവളുടെ മൂത്ത മകൻ ഹംസ മിർസയുടെ കരിയർ പ്രോത്സാഹിപ്പിക്കുകയും ചെയ്തു (അവളുടെ ഇളയ മകൻ അബ്ബാസ് മിർസയെ അവൾ കാര്യമായി പരിഗണിച്ചില്ല). ഒടുവിൽ ഷായോട് തന്നെ അധികാരത്തിൽ നിന്ന് നീക്കം ചെയ്യാൻ ആവശ്യപ്പെട്ട ഖിസിൽബാഷിനെ അവൾ എതിർത്തു. അവരുടെ ആവശ്യങ്ങൾ അംഗീകരിക്കാൻ അവൾ വിസമ്മതിച്ചപ്പോൾ 1579 ജൂലൈ 26-ന് ഒരു കൂട്ടം ക്വിസിൽബാഷ് അനുകൂലികളായ ഗൂഢാലോചനക്കാർ ഹറമിൽ അതിക്രമിച്ച് കയറി അവളെ കഴുത്തു ഞെരിച്ച് കൊന്നു.
ജോസഫ് ലെലിവെൽഡ്
ന്യൂയോർക്ക് ടൈംസിന്റെ എക്‌സിക്യൂട്ടീവ് എഡിറ്ററും പുലിറ്റ്‌സർ സമ്മാനജേതാവുമാണ് ജോസഫ് ലെലിവെൽഡ് (ജനനം :5 ഏപ്രിൽ 1937). ഇന്ത്യയടക്കമുള്ള പല രാജ്യങ്ങളിലും വിദേശകാര്യ ലേഖകനായിരുന്നു. മൂവ് യുവർ ഷാഡോ എന്ന ഗ്രന്ഥം പുലിറ്റ്സർ സമ്മാനത്തിന്  അർഹമായി.
ജീവിതരേഖ
1962 മുതൽ നാൽപ്പതു വർഷത്തോളം ടൈെംസ് പത്രത്തിൽ പ്രവർത്തിച്ചു. ഹാർവാർഡിലും കൊളംബിയൻ കോളേജ് ഓഫ് ജേർണലിസത്തിലും പടിച്ചു. ഫുൾ ബ്രൈറ്റ് സ്കോളർഷിപ്പും ലഭിച്ചിരുന്നു. ജോഹനായ്ബർഗ്ഗിൽ നിന്ന് അദ്ദേഹം റിപ്പോർട്ട് ചെയ്ത ലേഖന സമാഹാരം മൂവ് യുവർ ഷാഡോ : സൗത്ത് ആഫ്രിക്ക ബ്ളാക്ക് ഓർ വൈറ്റ് എന്ന ഗ്രന്ഥത്തിന് പുലിറ്റ്സർ സമ്മാനം ലഭിച്ചിരുന്നു.
ലെലിവെൽഡിന്റെ, 'ഗ്രേറ്റ് സോൾ: മഹാത്മാഗാന്ധി ആൻഡ് ഹിസ് സ്ട്രഗിൾ വിത്ത് ഇന്ത്യ' എന്ന പുസ്തകത്തിൽ ഗാന്ധിജിയെ സ്വവർഗാനുരാഗിയായി ചിത്രീകരിക്കുന്നുവെന്ന് ആരോപണമുയർന്നതിനെത്തുടർന്ന് ഗുജറാത്തിൽ മോദി സർക്കാർ നിരോധിച്ചു. ജർമൻ ജൂതവംശജനായ ഹെർമൻ കാലെൻ ബാഷുമായി ഗാന്ധിക്ക് ലൈംഗിക അനുരാഗമുണ്ടായിരുന്നുവെന്നായിരുന്നു അദ്ദേഹത്തിന്റെ ആരോപണം. മഹാത്മാഗാന്ധിയെപ്പറ്റി താനെഴുതിയ പുസ്തകം ഇന്ത്യയുടെ ദേശീയ പുരാവസ്തു ശേഖരത്തിൽ ലഭ്യമായ രേഖകൾ അടിസ്ഥാനമാക്കിയാണെന്നും വാർത്തകൾ സൃഷ്ടിക്കാൻ ലക്ഷ്യമാക്കിയുള്ള കൃതിയല്ല തൻേറതെന്നുമായിരുന്നു ലെലിവെൽഡിന്റെ നിലപാട്.
മാട്ടുത്താവണി (സിനിമ)
പവിത്രൻ രചനയും സംവിധാനം ചെയ്ത് 2012-ൽ പുറത്തിറങ്ങിയ ഒരു തമിഴ് സിനിമയാണ് മാട്ടുത്താവണി. രാംകിരണും മേനകയുമാണ് ചിത്രത്തിലെ പ്രധാന കഥാപാത്രങ്ങൾ. വിമൽ, സൂരി എന്നിവർ സഹനടൻമാരുമാണ്.ഈ സിനിമയുടെ സംഗീതം നിർവ്വഹിച്ചത് ദേവയാണ്.
നിർമ്മാണം
സംവിധായകൻ പവിത്രൻ 2007 മെയ് മാസം  ചിത്രത്തിന്റെ പ്രദർശനം തീരുമാനിച്ചെങ്കിലും  നിയമ തടസ്സംകാരണം അത് മുടങ്ങിപ്പോയി. നടനും രാഷ്ട്രീയക്കാരനുമായ  എം. കെ. മുത്തു 2008ൽ  ഈ സിനിമയിലെ പാട്ടു് റെക്കോർഡ് ചെയ്യുകയും ചെയ്തു. ദേവ സംഗീതം നിർവ്വഹിച്ച  മാട്ടുത്താവണിയിലെ ഗാനം പരുത്തിവീരൻ സിനിമയിലൂടെ ശ്രദ്ധേയമായ  ലക്ഷ്മിയ അമ്മ ദേവന്റെ രചനയിൽ പാടി.നവംമ്പർ 2009 സംവിധായകൻ പവിത്രൻ ഒരു പുതിയ ചിത്രത്തിന്റെ ചിത്രീകരണത്തിനായ് മാധ്യണങ്ങളെ കാണുകയും പുതിയ അഭിനേതാക്കളെ പരിചയപ്പെടുത്തുകയും ചെയ്തു.
പ്രദർശനം
റിലീസ്ചെയ്യുന്ന  തീയതികൾ പതിവായി മാറ്റപ്പെട്ടിരുന്നു.ഓഗസ്റ്റ് 2007ലും  2009 ഏപ്രിലിലും  റിലീസ് ചെയ്യാൻ തീരുമാനിച്ചെങ്കിലും. അത്തരം പദ്ധതികൾ പരാജയപ്പെട്ടു. 2012 ഏപ്രിലിൽ പുറത്തിറങ്ങിയ ഈ ചിത്രം ബോക്സ് ഓഫീസിൽ മോശമായിരുന്നില്ല.
പുറത്തേക്കുള്ള കണ്ണികൾ
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:തമിഴ് ചലച്ചിത്രങ്ങൾ
ചപ്പാഡ ഡാസ് മെസാസ് ദേശീയോദ്യാനം
ചപ്പാഡ ഡാസ് മെസാസ് ദേശീയോദ്യാനം (പോർച്ചുഗീസ്: Parque Nacional da Chapada das Mesas) ബ്രസീലിലെ മരാൻഹാവോ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. പ്രദേശത്തിലെ ഇനിയും മനുഷ്യസ്പർശമേൽക്കാത്ത സെറാഡോ സസ്യജാലങ്ങളെ സംരക്ഷിക്കുന്നതിനും കാർഷിക മുന്നേറ്റത്തിനെതിരെ നിലകൊള്ളുന്ന ഒരു തടസ്സം എന്ന നിലയിലും ഈ ദേശീയോദ്യാനം രൂപീകരിക്കപ്പെട്ടു.
സ്ഥാനം
ഈ ദേശീയോദ്യാനത്തിൻറെ ആകെ വിസ്തീർണ്ണം 159,952 ഹെക്ടറാണ് (395,250 ഏക്കർ). ഇത് സെറാഡോ ബയോമിൽ നിലനിൽക്കുന്നു. 2005 ഡിസംബർ 12 നു രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണം നിർവ്വഹിക്കുന്നത് ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബയോഡൈവേർസിറ്റി കൺസർവേഷനാണ്. മരാൻഹാവോ സംസ്ഥാനത്തെ റിയാച്ചാവോ, എസ്ട്രെയിറ്റോ എന്നീ മുനിസിപ്പാലിറ്റികളിലായാണ് ഈ ദേശീയോദ്യാനം സ്ഥിതിചെയ്യുന്നത്.
ഈ പ്രദേശത്തെ ശരാശരി വാർഷിക മഴ 1,400 മില്ലിമീറ്ററും (55 ഇഞ്ച്), താപനില ഏതാണ്ട് 15 മുതൽ 39 °C വരെയും (59 to 102 °F) ശരാശരി താപനില 26 ° C (79 °F) ആയിരിക്കുന്നതാണ്. പ്രദേശത്തിൻറെ സമുദ്രനിരപ്പിൽനിന്നുള്ള ഏറ്റവും കൂടിയ ഉയരം 700 മീറ്ററാണ് (2,300 അടി). സെറാഡൊ ഇനത്തിലുള്ള സസ്യജാലങ്ങളോടൊപ്പം പുൽമേടുകളടങ്ങിയ തുറന്ന പ്രദേശങ്ങളും ഉൾപ്പെടുന്നു. മലനിരകളും പീഠഭൂമികളും ഇടകലർന്ന ഭൂപ്രദേശമാണിത്.
ഈ മേഖലയിലെ പ്രധാനനദികൾ വടക്കൻ ഭാഗത്തുള്ള ഫരിൻഹ നദി യും തെക്കുഭാഗത്തുള്ള ഇറ്റപ്പെക്കുറു നദി യുമാണ്. ദേശീയോദ്യാനത്തിനുള്ളിലെ നിരവധി അരുവികളും നീർച്ചാലുകളും ഈ നദികളെ പരിപോഷിപ്പിക്കുന്നു.
അവലംബം
വർഗ്ഗം:ബ്രസീലിലെ ദേശീയോദ്യാനങ്ങൾ
കദിയാൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് കദിയാൻ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് കദിയാൻ സ്ഥിതിചെയ്യുന്നത്. കദിയാൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് കദിയാൻ ൽ 97 വീടുകൾ ഉണ്ട്. ആകെ ജനസംഖ്യ 545 ആണ്. ഇതിൽ 284 പുരുഷന്മാരും 261 സ്ത്രീകളും ഉൾപ്പെടുന്നു. കദിയാൻ ലെ സാക്ഷരതാ നിരക്ക് 65.5 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. കദിയാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 78 ആണ്. ഇത് കദിയാൻ ലെ ആകെ ജനസംഖ്യയുടെ 14.31 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 200 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 157 പുരുഷന്മാരും 43 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 84 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 63 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
കദിയാൻ ലെ 356 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
എറിക്ക എലെനിയാക്ക്
എറിക്ക എലെനിയാക്ക് (ജനനം: സെപ്റ്റംബർ 29, 1969) ഒരു അമേരിക്കൻ-കനേഡിയൻ അഭിനേത്രിയും പ്ലേബോയ്, പ്ലേമേറ്റ് മാഗസിനുകളുടെ മുൻ മോഡലായിരുന്ന വനിതയുമാണ്. ബേവാച്ച് എന്ന അമേരിക്കൻ നാടക പരമ്പരയിലെ ഷൗനി മക്ക്ലൈനിന്റെ കഥാപാത്രത്തിലൂടെയും അവർ പ്രശസ്തയാണ്. ഇ.റ്റി.: ദി എക്സ്ട്ര-ടെറസ്ട്രിയൽ (1982) എന്ന സിനിമയിലെ അപ്രധാന വേഷത്തിലൂടെ സിനിമാരംഗത്ത് അരങ്ങേറ്റം കുറിച്ചിരുന്നു. പിന്നീട് 'ദ ബ്ലോബ്', 'അണ്ടർ സീജ്', 'ദ ബേവർലി ഹിൽബില്ലീസ്' തുടങ്ങിയ സിനിമകളിൽ അഭിനയിച്ചു.
ആദ്യകാലജീവിതം
കാലിഫോർണിയിയിലെ ഗ്ലെൻഡെയിലിലാണ് എലെനിയാക്ക് ജനിച്ചത്. നാലു പെൺകുട്ടികളും ഒരു ആൺകുട്ടിയുമടങ്ങിയ ഒരു കുടുംബത്തിലെ ഏറ്റവും മൂത്ത കുട്ടിയായിരുന്നു അവർ. ആൽബെർട്ടയിലെ എഡ്മണ്ടണിൽ ജനിച്ച എറിക്കയുടെ പിതാവ് ഉക്രേനിയൻ വംശജനും മാതാവ് എസ്തോണിയൻ, ജർമൻ വംശജയുമായിരുന്നു. എലെനിയാക്കിന്റെ മാതാപിതാക്കൾ വിവാഹമോചിതരാണ്. എലെനിയാക്ക് ലോസ് ആഞ്ചെലസിലെ വാൻ നൂയ്സ് ജൂനിയർ ഹൈസ്കൂളിൽ വിദ്യാഭ്യാസം നടത്തുകയും വാൻ നൂയ്സ് ഹൈസ്കൂളിൽനിന്നു ബരുദം നേടുകയും ചെയ്തു.
അവലംബം
വർഗ്ഗം:അമേരിക്കൻ നടിമാർ
ലാ സലെറ്റ് മാതാവ്
കത്തോലിക്കാ സഭ പരിശുദ്ധ മറിയത്തിന് നൽകിയിരിക്കുന്ന വിശേഷ നാമമാണ് ഔവർ ലേഡി ഓഫ് ലാ സാലെറ്റ് അഥവാ ലാ സാലെറ്റ് മാതാവ്. (Notre-Dame de La Salette) 1846 ൽ ഫ്രാൻസിലെ ലാ സാലെറ്റ്-ഫല്ലാവോക്സിൽ മാക്സിമിൻ ഗിറാഡ്, മെലാനി കാൽവറ്റ് എന്നീ രണ്ട് കുട്ടികൾക്ക് മറിയത്തിന്റെ ദർശനം ഉണ്ടായതായി റിപ്പോർട്ട് ചെയ്യപ്പെട്ടിരുന്നു.
1851 സെപ്റ്റംബർ 19 ന് ഫ്രാൻസിലെ ബിഷപ്പ് ലാ സലെറ്റ് മാതാവിനോട് പ്രാർത്ഥിക്കുന്നതിനും ഭക്തി പ്രകടിപ്പിക്കുന്നതിനുമായുള്ള ഔദ്യോഗികമായ അംഗീകാരം ജനങ്ങൾക്ക് നൽകി. 1879 ഓഗസ്റ്റ് 21 ന് ലിയോ പന്ത്രണ്ടാമൻ മാർപ്പാപ്പ ലാ സാലെറ്റിലെ ബസിലിക്കയിൽ സ്ഥിതിചെയ്യുന്ന ചിത്രത്തിന് കാനോനിക്കലായുള്ള കിരീടധാരണം നൽകി. പരിശുദ്ധ മറിയത്തിന് പരമ്പരാഗത ചിത്രീകരണങ്ങളിൽ ഉപയോഗിച്ചിട്ടുള്ള സൗര്യമകുടത്തിന് പകരം ഒരു റഷ്യൻ ശൈലിയിലുള്ള മകുടം ചിത്രത്തിന് നൽകി.
ചരിത്രം
ഇടത്ത്‌|ലഘുചിത്രം| ഔവർ ലേഡി ഓഫ് ലാ സാലെറ്റിലെ ബസിലിക്ക. ഇടത്ത്‌|ലഘുചിത്രം| ലാ സാലെറ്റിലെ വലിയ പർവതത്തിലുള്ള ലാ സലെറ്റ് മാതാവിന്റെ ദേവാലയം. 1846ലെ ലാ സാലെറ്റ് ഒരു കുഗ്രാമമായിരുന്നു. അവിടെ ഏകദേശം 800ൽ അധികം ആളുകളെ താമസിച്ചിരുന്നുള്ളൂ. പ്രധാനമായും ചെറുകിട കർഷകരും അവരുടെ കുടുംബങ്ങളും ആശ്രിതരുമാണ് അവിടെയുണ്ടായിരുന്നത്. 1846 സെപ്റ്റംബർ 19ന് ശനിയാഴ്ച വൈകുന്നേരം, മാക്സിമിൻ ഗിറാഡും മാലാനി കാൽവത്തും (മാത്യു എന്നു വിളിക്കപ്പെടുന്നു ) പർവ്വതത്തിന് സമീപത്തുള്ള മലയടിവാരത്ത് മടങ്ങിയെത്തി, അവിടെ അവർ പശുക്കളെ മേയ്ച്ചു കൊണ്ടിരുന്നപ്പോൾ  അതി സുന്ദരിയായ ഒരു സ്ത്രീയെ അവിടെ കണ്ടതായി കുട്ടികൾ പറഞ്ഞു. കുട്ടികൾ കാണുമ്പോൾ ആ സ്ത്രീ കൈ മുട്ടുകുത്തി തൻറെ മുഖം ഇരുകൈകളിലും ആയി വെച്ച് ഇരിക്കുകയായിരുന്നു. മുത്തുകൾ പതിച്ച വെളുത്ത അങ്കി ധരിച്ചിരുന്നു; സ്വർണ്ണ നിറത്തിലുള്ള ആപ്രോൺ;  റോസാപ്പൂവും ഉയർന്ന ശിരോവസ്ത്രവും പാദങ്ങളിൽ വെളുത്ത ഷൂസും ധരിച്ചിരുന്നു. അവളുടെ കഴുത്തിൽ ഒരു ചെറിയ ചങ്ങലയിൽ കുരിശ്രൂപവും ഉണ്ടായിരുന്നു.
അവരുടെ വിവരണമനുസരിച്ച്, ആ സ്ത്രീ ആദ്യം ഫ്രഞ്ച് ഭാഷയിലും പിന്നീട് അവരുടെ സ്വന്തം ഭാഷയിലും സംസാരിച്ചു. സംസാരിക്കുമ്പോഴും ആ സ്ത്രീ കരയുകയായിരുന്നു. ഓരോ കുട്ടിക്കും ഒരോ രഹസ്യ വിവരം നൽകിയ ശേഷം, ഒരു കുന്നിൻ മുകളിലൂടെ നടന്ന് ആ സ്ത്രീ അപ്രത്യക്ഷയായി.
അഞ്ചുവർഷത്തെ അന്വേഷണത്തിനുശേഷം, ഗ്രെനോബിൾ ബിഷപ്പ് ഫിലിബർട്ട് ഡി ബ്രൂയിലാർഡ് 1851-ൽ ഈ സംഭവം ഒരു യഥാർത്ഥ വെളിപ്പെടുത്തലായിരിക്കുമെന്ന് പ്രഖ്യാപിക്കുകയും ചെയ്തു.
കന്യക നൽകിയ സന്ദേശം
കുട്ടികളുടെ വിവരണമനുസരിച്ച്, ആഴ്ചയുടെ ഏഴാം ദിവസത്തെ വിശ്രമദിനമായി മാനിക്കാനും ദൈവനാമത്തെ ബഹുമാനിക്കാനും കന്യക ആളുകളെ ക്ഷണിച്ചു. വരാനിരിക്കുന്ന ദൈവ കോപത്തെ കുറിച്ച് അവൾ ദുഃഖത്തോടെ മുന്നറിയിപ്പുനൽകി, പ്രത്യേകിച്ച് വലിയൊരു ഭക്ഷ്യക്ഷാമം വരുന്നതായും അറിയിച്ചു. പിന്നീട് 1846–1847 വർഷത്തിനിടയിൽ ശീതകാലത്തിനു തൊട്ടുമുമ്പായി യൂറോപ്പിൽ, പ്രത്യേകിച്ച് ഫ്രാൻസിലും അയർലണ്ടിലുമായി വലിയൊരു ഭക്ഷ്യക്ഷാമം ഉണ്ടായി. ആയതിനാൽ കന്യക നൽകിയ ഈ സന്ദേശത്തെ യൂറോപ്പിലെ ജനങ്ങൾ കൂടുതൽ ഭക്തിയോടും ഒരുക്കത്തോടെ കൂടെ ശ്രദ്ധിക്കാൻ തുടങ്ങി.
ലാ സലെറ്റ് സന്ദർശകരിൽ ഈ സന്ദേശം ക്രിസ്തുവിലേക്കുള്ള പരിവർത്തനത്തിനായി ശ്രദ്ധ കേന്ദ്രീകരിക്കുന്നതിന് കാരണമായി. കത്തോലിക്ക സഭ വിശുദ്ധരായി പ്രഖ്യാപിച്ച ജോൺ വിയാനി, ജോൺ ബോസ്കോ, എഴുത്തുകാരൻ ജോറിസ്-കാൾ ഹ്യൂസ്മാൻ എന്നിവരെയെല്ലാം ലാ സലെറ്റ് സ്വാധീനിച്ചിട്ടുണ്ട്. പ്രാർത്ഥന, പരിവർത്തനം, പ്രതിബദ്ധത എന്നിവ ജീവിതത്തിൽ അത്യാവശ്യമാണെന്ന് ലാ സലെറ്റ് ഓർമിപ്പിക്കുന്നു. മാതാവിന്റെ പ്രത്യക്ഷീകരണ ഉദ്ദേശം അനുരഞ്ജനമായിരുന്നുവെന്ന് നോർത്ത് അമേരിക്കയിലെ ലാ സാലെറ്റ് മിഷനറിമാരുടെ എം‌എസ് ഫാദർ റെനെ ജെ. ബട്‌ലർ പറയുന്നു.
ജോൺ പോൾ രണ്ടാമൻ മാർപ്പാപ്പ ഇങ്ങനെ പ്രസ്താവിച്ചു: "150-ാം വാർഷികത്തോടനുബന്ധിച്ച് ഞാൻ എഴുതിയതുപോലെ, 'ലാ സാലെറ്റ് പ്രത്യാശയുടെ സന്ദേശമാണ്, കാരണം മനുഷ്യരാശിയുടെ അമ്മയായ അവളുടെ മധ്യസ്ഥതയാണ് ഞങ്ങളുടെ പ്രതീക്ഷയെ പരിപോഷിപ്പിക്കുന്നത്."
അന്വേഷണങ്ങൾ
ലഘുചിത്രം|320x320ബിന്ദു| [[ഫ്രാൻസ്|ഫ്രാൻസിലെ ഇസോറിലെ കോർപ്സിൽ ലാ സാലെറ്റ് മാതാവ് കരയുന്നത് ചിത്രീകരിക്കുന്ന പ്രതിമ. ]] കുട്ടികളായ മെലാനിയയും മാക്സിമിനും അവരുടെ സന്ദേശം പരസ്യമാക്കിയപ്പോൾ ലാ സാലെറ്റിനെക്കുറിച്ച് കൂടുതൽ പഠനങ്ങൾ നടത്താൻ ഗ്രെനോബിളിലെ ബിഷപ്പ് തീരുമാനിച്ചു. അന്വേഷണ കാലയളവിൽ, ലാ സലെറ്റ് സന്ദർശകർക്കെതിരെ നിരവധി ആരോപണങ്ങൾ ഉയർന്നിരുന്നു. ലാ മെർലിയേർ എന്ന മധ്യവയസ്‌കയായ സ്ത്രീയാണ് അതിൽ മുന്നിട്ടുനിന്നത്.
രഹസ്യങ്ങൾ
ലാ സലെറ്റ് മാതാവ് കുട്ടികളിൽ ഓരോരുത്തർക്കും ഒരോ പ്രത്യേക രഹസ്യം അറിയിച്ചതായി കുട്ടികൾ പിന്നീട് റിപ്പോർട്ട് ചെയ്തു. മാലാനിയക്കോ മാക്സിമിനോ പരസ്പരം അറിയാത്ത ഈ രണ്ട് രഹസ്യങ്ങൾ 1851 ൽ പയസ് ഒമ്പതാമൻ മാർപ്പാപ്പയ്ക്ക് അയച്ചു. മാക്സിമിൻ മാർക്വിസ് പറഞ്ഞ രഹസ്യങ്ങൾ വ്യക്തിപരമായ സ്വഭാവമുള്ളവയാണെന്ന് അനുമാനത്തിലെത്തുകയും ചെയ്തു.
കുട്ടികൾക്ക് പിന്നീട് സംഭവിച്ചത്
മാക്സിമിൻ ഗിറാഡ്, അസന്തുഷ്ടവും അലഞ്ഞുതിരിയുന്നതുമായ ജീവിതത്തിനുശേഷം, ജന്മഗ്രാമമായ കോർപ്സിലേക്ക് (ഇസറെ) മടങ്ങുകയും, 1875 മാർച്ച് 1 ന് 40 വയസ്സ് തികയുന്നതിനുമുമ്പ് മരിച്ചു. 1904 ഡിസംബർ 15 ന് ഇറ്റലിയിലെ അൽതാമുരയിൽ ഒരു കത്തോലിക്കാ കന്യാസ്ത്രീയായി മെലാനിയ കാൽവാറ്റും മരിച്ചു.
മിഷണറിമാർ
ലഘുചിത്രം| ലാ സാലെറ്റ് ദേവാലയം, അറ്റ്ലെബോറോ, മസാച്ചുസെറ്റ്സ് ലാ സലെറ്റ് മിഷണറിമാർ 1852 മുതൽ ലോകത്തിലെ വിവിധ ഭാഗങ്ങളിൽ 25ൽ അധികം രാജ്യങ്ങളിൽ സേവനമനുഷ്ഠിക്കുന്നു.
ലാ സലെറ്റ് മാതാവിന്റെ പ്രധാന ആരാധനാലയം മസാച്യുസെറ്റ്സിലെ അറ്റ്ലെബോറോയിലാണ് സ്ഥിതിചെയ്യുന്നത്.
പുറത്തേക്കുള്ള കണ്ണികൾ
വർഗ്ഗം:മരിയൻ ആരാധനാലയങ്ങൾ വർഗ്ഗം:മറിയം വർഗ്ഗം:ഫ്രാൻസിലെ ക്രൈസ്തവ തീർഥാടനകേന്ദ്രങ്ങൾ
അരുണാചൽ പ്രദേശിലെ ജില്ലകളുടെ പട്ടിക
2020 ജൂലൈ വരെയുള്ള കണക്കിൽ, അരുണാചൽ പ്രദേശിൽ 26 ജില്ലകൾ ഉൾപ്പെടുന്നു, കൂടുതൽ ജില്ലകൾ നിർദ്ദേശിക്കപ്പെട്ടു. ഭൂരിഭാഗം ജില്ലകളിലും വിവിധ ആദിവാസി വിഭാഗങ്ങൾ താമസിക്കുന്നുണ്ട്. അരുണാചൽ പ്രദേശിലെ ജില്ലകളുടെ ഏറ്റവും പുതിയതും നിലവിൽ സാധുതയുള്ളതുമായ ഔദ്യോഗിക ഭൂപടം, ഏറ്റവും പുതിയ പുതിയ ജില്ലകൾ 2018 ഓഗസ്റ്റ് 30-ന് അവസാനമായി പ്രഖ്യാപിച്ചതിന് ശേഷം, ബാഹ്യ ലിങ്കുകളിലാണ്
ചരിത്രം
1965 സെപ്റ്റംബറിൽ വടക്ക്-കിഴക്കൻ അതിർത്തി ഏജൻസിയുടെ നിയന്ത്രണം ആഭ്യന്തര മന്ത്രാലയത്തിന് കൈമാറിയപ്പോൾ അതിന്റെ അഞ്ച് ഡിവിഷനുകൾ, കമേങ്, സുബൻസിരി, സിയാങ്, ലോഹിത്, തിരാപ്പ് എന്നിവ ഓരോ ജില്ലകളായി. അടുത്ത കുറച്ച് വർഷങ്ങളിൽ യഥാർത്ഥ അഞ്ച് ജില്ലകളിൽ നിന്ന് നിരവധി പുതിയ ജില്ലകൾ സൃഷ്ടിക്കപ്പെട്ടു:
ഭരണപരമായ സജ്ജീകരണം
അരുണാചൽ പ്രദേശ് സംസ്ഥാനത്തെ ജില്ലകൾ ഭരണപരമായ ഭൂമിശാസ്ത്രപരമായ യൂണിറ്റുകളാണ്, ഓരോന്നിനും ഒരു ഡെപ്യൂട്ടി കമ്മീഷണർ, ഇന്ത്യൻ അഡ്മിനിസ്‌ട്രേറ്റീവ് സർവീസിൽ നിന്നുള്ള ഒരു ഓഫീസർ, ഒരു പോലീസ് സൂപ്രണ്ട്, ഇന്ത്യൻ പോലീസ് സർവീസിൽ നിന്നുള്ള ഒരു ഉദ്യോഗസ്ഥൻ എന്നിവർ നേതൃത്വം നൽകുന്നു.
ജില്ലകളുടെ ലിസ്റ്റ് ഇപ്രകാരമാണ്:
പുറംകണ്ണികൾ
വർഗ്ഗം:ഇന്ത്യയിലെ ജില്ലകളുടെ പട്ടികകൾ വർഗ്ഗം:അരുണാചൽ പ്രദേശിലെ ജില്ലകൾ
എലീൻ വിർസലാഡ്‌സെ
എലീൻ വിർസലാഡ്‌സെ (ელენე ვირსალაძე; ജനുവരി 3, 1911 – 1977) ഇ.ബി. വിർസലാഡ്‌സെ എന്നുകൂടി അറിയപ്പെടുന്ന, വിപുലമായ രചനയ്ക്കും വാതിൽപ്പുറ പ്രവൃത്തികൾക്കും പേരുകേട്ട ഒരു ജോർജിയൻ വംശജയായ ഫോക്ക്‌ലോറിസ്റ്റായിരുന്നു. അവരുടെ കൃതികൾ റഷ്യൻ, ഫ്രഞ്ച്, ജർമ്മൻ, ഇംഗ്ലീഷ് എന്നീ ഭാഷകളിലേക്ക് തർജ്ജമ ചെയ്യപ്പെട്ടിട്ടുണ്ട്.
ജീവചരിത്രം
1911 ജനുവരി 3-ന് സാമ്പത്തിക വിദഗ്ദ്ധനായിരുന്ന ബഗ്രത് വിർസലാഡ്‌സെയുടെയും സസ്യശാസ്ത്രജ്ഞയായിരുന്ന എലീൻ മസ്‌ഖെലിഷ്‌വിലിയുടെയും മകളായി എലീൻ വിർസലാഡ്‌സെ ജനിച്ചു. മാതാപിതാക്കളുടെ മൂന്ന് മക്കളിൽ ഇളയവളായിരുന്നു അവർ. വിർസലാഡ്‌സെയ്ക്ക് പത്ത് വയസ്സുള്ളപ്പോൾ, സോവിയറ്റ് ചെമ്പട ജോർജ്ജിയയെ ആക്രമിച്ചു. അധിനിവേശത്തിൽനിന്ന് രക്ഷപ്പെടാൻ ഭാര്യയും താനും വിദ്യാഭ്യാസം നടത്തിയ യൂറോപ്പിലേക്ക് പലായനം ചെയ്യാനാണ് വിർസലാഡ്‌സെയുടെ പിതാവ് ആഗ്രഹിച്ചതെങ്കിലും മാതാവ് ജോർജിയ വിടാൻ വിസമ്മതിച്ചു.
ജോർജിയയിലെ ഹൈസ്‌കൂളിൽ നിന്ന് ബിരുദം നേടിയ വിർസലാഡ്‌സെ ടിബിലിസി സ്റ്റേറ്റ് യൂണിവേഴ്‌സിറ്റിയിൽ (TSU) പഠനതത്തിൻ ചേരുകയും അവിടെ ഫോക്ക്ലോറിസ്റ്റ് വഖ്താംഗ് കോട്ടെറ്റിഷ്വിലിയുടെ കീഴിൽ വിദ്യാഭ്യാസം നടത്തുകയും ചെയ്തു. ഫോക്ക്‌ലോറും ഫിലോളജിയും പഠിച്ച വിർസലാഡ്‌സെ 1930-ൽ ബിരുദം നേടി. പിൽക്കാലത്ത് തത്ത്വചിന്തയിൽ പണ്ഡിതനായി അറിയപ്പെട്ട ശൽവ ഖിദാഷേലിയെ 1931-ൽ  അവർ വിവാഹം  കഴിച്ചു. 1935-ൽ റഷ്യയിലെ സെന്റ് പീറ്റേഴ്‌സ്ബർഗിലുള്ള ലെനിൻഗ്രാഡ് സ്റ്റേറ്റ് യൂണിവേഴ്‌സിറ്റിയിലെ സാഹിത്യം, ഭാഷ, തത്ത്വചിന്ത ഫാക്കൽറ്റിയിൽ നിന്ന് അവർ ബിരുദം നേടി. 1936-ൽ, "ദി ജെനസിസ് ഓഫ് ജോർജിയൻ ഫോക്ൿടെയിൽസ്" എന്ന തന്റെ പ്രബന്ധത്തെ അവർ ന്യായീകരിച്ചു. അതേ വർഷം തന്നെ, ടി.എസ്‌.യു.വിൽ ജോലി ചെയ്യുന്നതിനായി ടിബിലിസിയിലേക്ക് മടങ്ങിയ അവർ ലോക നാടോടിക്കഥകളെ, പ്രത്യേകിച്ച് റഷ്യൻ നാടോടിക്കഥകളെക്കുറിച്ച് പ്രഭാഷണം നടത്തി. ഇതിനിടെ അവർ തന്റെ ഏക സന്താനമായ മനാനയ്ക്കും ജന്മം നൽകി.
1937-ൽ പിതാവും അവരുടെ ഉപദേഷ്ടാവായിരുന്ന കോട്ടെറ്റിഷ്വിലിയും വധിക്കപ്പെട്ടു. 1943 വരെ ഫാർ ഈസ്റ്റിലേക്ക് നാടുകടത്തപ്പെട്ട വിർസലാഡ്‌സെ  പിന്നീട് ജോർജ്ജിയയിലേക്ക് മടങ്ങാൻ അനുവദിക്കപ്പെട്ടു. ഗോറിയിലേക്ക് അയയ്ക്കപ്പെട്ട, വിർസലാഡ്‌സെയെ 1948 വരെ അവിടെ തുടർന്നതിനുശേഷം ടിബിലിസിയിലേക്ക് മടങ്ങാൻ അനുവദിച്ചു. ഷോട്ട റുസ്തവെലി ഇൻസ്റ്റിറ്റ്യൂട്ട് ഓഫ് ജോർജിയൻ ലിറ്ററേച്ചറിൽ ജോലി ചെയ്ത അവർ അവിടെയും തന്റെ ഡോക്ടറേറ്റിനെ ന്യായീകരിച്ചു.
ഡോക്ടറേറ്റ് നേടിയതിന് തൊട്ടുപിന്നാലെ വിർസലാഡ്‌സെ ടി.എസ്‌.യു.വിൽ പ്രൊഫസറായി നിയമിതയായി. 1974-ൽ ഇന്റർനാഷണൽ നരേറ്റീവ് ഫോക്ലോർ സൊസൈറ്റിയിൽ ചേർന്ന അവർ അന്താരാഷ്ട്ര സമ്മേളനങ്ങളിൽ പങ്കെടുത്തു. 1976-ൽ അവർ TSU-യിലെ ഫോക്ലോർ ഡിപ്പാർട്ട്‌മെന്റിന്റെ അദ്ധ്യക്ഷയായി. വിർസലാഡ്‌സെ 1977-ൽ അന്തരിച്ചു.
പവിത്രൻ (തമിഴ് സിനിമാ സംവിധായകൻ)
References
വർഗ്ഗം:1964-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
വഡോമ വംശജർ
വടക്കൻ സിംബാബ്വെയിലെ കന്യേംബപ്രദേശത്ത് വ്യാപിച്ചിരിയ്ക്കുന്ന ഒരു ഗോത്രമാണ് വഡോമ .ഡോമയെന്നും ഈ വംശം അറിയപ്പെടുന്നുണ്ട്. ഉറുംഗ്വെ, സിപോളിലോ എന്നീ ജില്ലകളിൽ ആണ് ഇവരുടെ സാന്നിദ്ധ്യം.അപൂർവ്വ ജനിതക വൈകല്യമായ എക്ട്രോഡാക്ടിലി ഈ വംശജരിൽ പ്രകടമാണ്.
അരിത്മെറ്റിക് ലോജിക് യൂണിറ്റ്
ഇൻറിജർ ബൈനറി നമ്പറുകളിൽ അരിത്മെറ്റിക്, ബിറ്റ്വൈസ് പ്രവർത്തനങ്ങൾ നടത്തുന്ന ഒരു കോമ്പിനേഷൻ ഡിജിറ്റൽ ഇലക്ട്രോണിക് സർക്യൂട്ടാണ് അരിത്മെറ്റിക് ലോജിക് യൂണിറ്റ് (ALU). ഇത് ഫ്ലോട്ടിംഗ് പോയിൻറ് നമ്പറുകളിൽ പ്രവർത്തിക്കുന്ന ഫ്ലോട്ടിംഗ്-പോയിൻറ് യൂണിറ്റിന് (എഫ്പിയു) വിരുദ്ധമാണ്. കമ്പ്യൂട്ടറുകളുടെ സെൻട്രൽ പ്രോസസ്സിംഗ് യൂണിറ്റ് (സിപിയു), എഫ്പിയു, ഗ്രാഫിക്സ് പ്രോസസ്സിംഗ് യൂണിറ്റുകൾ (ജിപിയു) എന്നിവയുൾപ്പെടെ നിരവധി തരം കമ്പ്യൂട്ടിംഗ് സർക്യൂട്ടുകളുടെ അടിസ്ഥാന നിർമ്മാണ ബ്ലോക്കാണ് എഎൽയു. ഒരൊറ്റ സിപിയു, എഫ്പിയു അല്ലെങ്കിൽ ജിപിയുവിൽ ഒന്നിലധികം എഎൽയുകൾ അടങ്ങിയിരിക്കാം.
ഓപ്പറേറ്റുകൾ എന്ന് വിളിക്കപ്പെടുന്ന ഓപ്പറേറ്റ് ചെയ്യേണ്ട ഡാറ്റയും നിർവ്വഹിക്കേണ്ട പ്രവർത്തനത്തെ സൂചിപ്പിക്കുന്ന ഒരു കോഡും ഒരു എഎൽയുവിലെ ഇൻപുട്ടുകൾ; നിർവഹിച്ച പ്രവർത്തനത്തിന്റെ ഫലമാണ് എഎൽയുവിന്റെ ഔട്ട്‌പുട്ട്. പല രൂപകൽപ്പനകളിലും, എഎൽയുവിനും ബാഹ്യ സ്റ്റാറ്റസ് രജിസ്റ്ററുകൾക്കുമിടയിൽ യഥാക്രമം മുമ്പത്തെ പ്രവർത്തനത്തെക്കുറിച്ചോ നിലവിലെ പ്രവർത്തനത്തെക്കുറിച്ചോ വിവരങ്ങൾ നൽകുന്ന സ്റ്റാറ്റസ് ഇൻപുട്ടുകൾ അല്ലെങ്കിൽ ഔട്ട്‌പുട്ടുകൾ അല്ലെങ്കിൽ രണ്ടും ഉണ്ട്.
സിഗ്നലുകൾ
ഒരു എഎൽയുവിന് വൈവിധ്യമാർന്ന ഇൻപുട്ട്, ഔട്ട്‌പുട്ട് നെറ്റ്ലിസ്റ്റുകളുണ്ട്, അവ എഎൽയുവിനും ബാഹ്യ സർക്യൂട്ടിക്കും ഇടയിൽ ഡിജിറ്റൽ സിഗ്നലുകൾ കൈമാറാൻ ഉപയോഗിക്കുന്ന വൈദ്യുതചാലകങ്ങളാണ്. ഒരു എഎൽയു പ്രവർത്തിക്കുമ്പോൾ, ബാഹ്യ സർക്യൂട്ടുകൾ എഎൽയു ഇൻപുട്ടുകൾക്ക് സിഗ്നലുകൾ പ്രയോഗിക്കുകയും പ്രതികരണമായി, എഎൽയു അതിന്റെ ഔട്ട്‌പുട്ടുകൾ വഴി ബാഹ്യ സർക്യൂട്ടറിയിലേക്ക് സിഗ്നലുകൾ നിർമ്മിക്കുകയും എത്തിക്കുകയും ചെയ്യുന്നു.
ഡാറ്റ
ഒരു അടിസ്ഥാന എഎൽയുവിന് രണ്ട് ഇൻപുട്ട് ഓപ്പറാൻഡുകളും (A, B) ഫല ഫലവും (Y) അടങ്ങുന്ന മൂന്ന് സമാന്തര ഡാറ്റ ബസുകളുണ്ട്. ഓരോ ഡാറ്റാ ബസും ഒരു ബൈനറി സംഖ്യ നൽകുന്ന ഒരു കൂട്ടം സിഗ്നലുകളാണ്. സാധാരണഗതിയിൽ, എ, ബി, വൈ ബസ് വീതികൾ (ഓരോ ബസും അടങ്ങുന്ന സിഗ്നലുകളുടെ എണ്ണം) സമാനമാണ്, കൂടാതെ ബാഹ്യ സർക്യൂട്ടിയുടെ നേറ്റീവ് പദ വലിപ്പവുമായി പൊരുത്തപ്പെടുന്നു (ഉദാ. എൻ‌ക്യാപ്സുലേറ്റിംഗ് സിപിയു അല്ലെങ്കിൽ മറ്റ് പ്രോസസർ).
ഓപ്‌കോഡ്
ഓ‌പ്കോഡ് ഇൻ‌പുട്ട് ഒരു സമാന്തര ബസാണ്, അത് എഎൽയുവിലേക്ക് ഒരു ഓപ്പറേഷൻ സെലക്ഷൻ കോഡിനെ അറിയിക്കുന്നു, ഇത് എഎൽയു നിർവഹിക്കാൻ ആഗ്രഹിക്കുന്ന ഗണിതം അല്ലെങ്കിൽ ലോജിക് പ്രവർത്തനം വ്യക്തമാക്കുന്ന ഒരു കണക്കാക്കിയ മൂല്യമാണ്. ഓ‌പ്കോഡ് വലിപ്പം (അതിന്റെ ബസ് വീതി) എഎൽയുവിന് ചെയ്യാൻ‌ കഴിയുന്ന വ്യത്യസ്ത പ്രവർ‌ത്തനങ്ങളുടെ പരമാവധി എണ്ണം നിർ‌ണ്ണയിക്കുന്നു; ഉദാഹരണത്തിന്, ഒരു നാല്-ബിറ്റ് ഓപ്‌കോഡിന് പതിനാറ് വ്യത്യസ്ത എഎൽയു പ്രവർത്തനങ്ങൾ വരെ വ്യക്തമാക്കാൻ കഴിയും. സാധാരണയായി, ഒരു എഎൽയു ഓപ്‌കോഡ് ഒരു മെഷീൻ ലാംഗ്വേജ് ഓപ്‌കോഡിന് സമാനമല്ല, ചില സന്ദർഭങ്ങളിൽ ഇത് ഒരു മെഷീൻ ലാംഗ്വേജ് ഓപ്‌കോഡിനുള്ളിൽ ഒരു ബിറ്റ് ഫീൽഡായി നേരിട്ട് എൻ‌കോഡുചെയ്‌തേക്കാം.
അവലംബം
വർഗ്ഗം:കമ്പ്യൂട്ടർ സംഖ്യാഗണിതം വർഗ്ഗം:ഡിജിറ്റൽ പരിപഥങ്ങൾ
ഏഷ്യ-പസഫിക് എക്കണോമിക് കോഓപ്പറേഷൻ
ഏഷ്യ-പസഫിക് മേഖലയിലുടനീളം സ്വതന്ത്ര വ്യാപാരം പ്രോത്സാഹിപ്പിക്കുന്ന പസഫിക് റിമ്മിലെ 21 അംഗ സമ്പദ്‌വ്യവസ്ഥകൾക്കായുള്ള ഒരു അന്തർ സർക്കാർ ഫോറമാണ് അപെക് എന്ന് ചുരുക്കി വിളിക്കുന്ന ഏഷ്യ-പസഫിക് എക്കണോമിക് കോഓപ്പറേഷൻ. 1980-കളുടെ മധ്യത്തിൽ ആരംഭിച്ച ആസിയാൻ മന്ത്രിസഭാനന്തര സമ്മേളനങ്ങളുടെ വിജയത്തെത്തുടർന്ന്, ഏഷ്യ-പസഫിക് സമ്പദ്‌വ്യവസ്ഥകളുടെ വർദ്ധിച്ചുവരുന്ന പരസ്പരാശ്രിതത്വത്തിനും പ്രാദേശിക വ്യാപാര സംഘങ്ങളുടെ വരവിനും മറുപടിയായി യൂറോപ്പിനപ്പുറം കാർഷിക ഉൽപന്നങ്ങൾക്കും അസംസ്കൃത വസ്തുക്കൾക്കും പുതിയ വിപണികൾ സ്ഥാപിക്കുക എന്ന ലക്ഷ്യത്തോടെയാണ് 1989-ൽ അപെക് ആരംഭിച്ചത്. സിംഗപ്പൂർ ആസ്ഥാനമായ അപെക് ഏഷ്യാ-പസഫിക് മേഖലയിലെ ഏറ്റവും ഉയർന്ന തലത്തിലുള്ള ബഹുരാഷ്ട്ര ബ്ളോക്കുകളിലും ഏറ്റവും പഴയ ഫോറങ്ങളിലും ഒന്നായി അംഗീകരിക്കപ്പെട്ടിരിക്കുന്നു. കൂടാതെ ഇത് ആഗോളതലത്തിൽ കാര്യമായ രാഷ്ട്രീയ സ്വാധീനം ചെലുത്തുന്നു.
തായ്‌വാൻ (ചൈനീസ് തായ്‌പേയ് എന്ന പേരിൽ ഒരു മന്ത്രിതല ഉദ്യോഗസ്ഥൻ പ്രതിനിധീകരിക്കുന്നു) ഒഴികെയുള്ള എല്ലാ അപെക് അംഗങ്ങളുടെയും സർക്കാർ മേധാവികൾ അപ്പെക്കിന്റെ വാർഷിക സമ്മേളനത്തിൽ പങ്കെടുക്കുന്നു. സമ്മേളന സ്ഥലം അംഗങ്ങൾക്കിടയിൽ വർഷം തോറും മാറിമാറി വരുന്നു. മിക്ക (എല്ലാം അല്ല) ഉച്ചകോടികളിലും പിന്തുടരുന്ന ഒരു പ്രശസ്തമായ പാരമ്പര്യം, പങ്കെടുക്കുന്ന നേതാക്കൾ ആതിഥേയ രാജ്യത്തിന്റെ ദേശീയ വസ്ത്രം ധരിക്കുന്നത് ആണ്. അപെകിന് അസോസിയേഷൻ ഓഫ് സൗത്ത് ഈസ്റ്റ് ഏഷ്യൻ നേഷൻസ് സെക്രട്ടേറിയറ്റ്, പസഫിക് ഇക്കണോമിക് കോ-ഓപ്പറേഷൻ കൗൺസിൽ, പസഫിക് ഐലൻഡ് ഫോറം സെക്രട്ടേറിയറ്റ് എന്നീ മൂന്ന് ഔദ്യോഗിക നിരീക്ഷകരുണ്ട്. G20 മാർഗ്ഗനിർദ്ദേശങ്ങൾ പാലിച്ച് G20 മീറ്റിംഗുകളിൽ പങ്കെടുക്കുന്നതിന് ഭൂമിശാസ്ത്രപരമായ പ്രാതിനിധ്യത്തിനായി അപെകിന്റെ ഹോസ്റ്റ് ഇക്കണോമി ഓഫ് ദ ഇയർ ക്ഷണിക്കപ്പെടുന്നു.